title: Kill to Get Crimson

text: Kill to Get Crimson on Mark Knopflerin viides sooloalbumi. Se julkaistiin 19. syyskuuta 2007. Albumin kantena on John Bratbyn maalaus. Levyn toisessa painoksessa on mukana DVD, joka sisältää levyn tekemiseen liittyvää materiaalia.


title: Kill to Get Crimson

text: Albumi ylsi Yhdysvalloissa Billboard 200 -listan sijalle 26. Suomessa se debytoi virallisen albumilistan sijalla 15.


title: William Stephens

text: William Dennison Stephens (26. joulukuuta 1859 – 24. huhtikuuta 1944) oli yhdysvaltalainen lakimies ja republikaanipoliitikko. Hän toimi Los Angelesin pormestarina 1909 ja Kalifornian osavaltion kuvernöörinä vuosina 1917–1923. Jälkimmäisessä virassa häntä seurasi Friend Richardson.


title: Friend Richardson

text: Friend William Richardson (1. joulukuuta 1865 – 6. syyskuuta 1943) oli yhdysvaltalainen lehtimies ja poliitikko, joka toimi Kalifornian republikaanisena kuvernöörinä vuosina 1923–1927. Hän syntyi Michiganissa ja oli ennen kuvernöörikauttaan kuulunut historialtaan lyhyehköksi jääneeseen progressiiviseen puolueeseen. Hän oli kveekari.


title: Friend Richardson

text: Richardson ei koskaan täysin toipunut heinäkuussa 1943 kärsimästään sydänkohtauksesta ja kuoli Berkeleyssä 6. syyskuuta.


title: C. C. Young

text: Clement Calhoun Young (28. huhtikuuta 1869 Lisbon – 24. joulukuuta 1947 Berkeley) oli yhdysvaltalainen republikaanipoliitikko.


title: C. C. Young

text: Young istui vuosina 1909–1919 Kalifornian osavaltiollisessa kongressissa, minkä jälkeen hän toimi vuoteen 1927 Kalifornian varakuvernöörinä. Hän oli Kalifornian osavaltion 26. kuvernööri vuosina 1927–1931.


title: C. C. Young

text: Youngia seurasi kuvernöörinä James Rolph, eikä hänen onnistunut päästä virkaan uudelleen vuoden 1934 vaalissa.


title: James Rolph

text: James Rolph, Jr. (23. elokuuta 1869 – 2. kesäkuuta 1934) oli yhdysvaltalainen republikaanipoliitikko. Hän toimi San Franciscon pormestarina vuosina 1912–1931 ja sen jälkeen kuolemaansa saakka Kalifornian kuvernöörinä.


title: Raivo Roosna

text: Raivo Roosna (nyk. Daniel Ladion; s. 31. lokakuuta 1963) on virolaissyntyinen mies, joka on tullut tunnetuksi kahdesta 1985 Suomessa tehdystä ryöstöstä. Roosna ja hänen maanmiehensä Aleks Lepajõe (nyk. Aleksander Pertel) loikkasivat kahden muun nuorukaisen kanssa keväällä 1984 Suomen kautta Ruotsiin. Roosna ja Lepajõe ryöstivät Tillanderin kultasepänliikkeen Helsingissä 17. huhtikuuta 1985 saaden saalikseen noin 1,4 miljoonan markan edestä kelloja ja koruja. Heidät pidätettiin kolmea päivää myöhemmin ja tuomittiin kahdeksaksi vuodeksi vankeuteen. Lepajõe kärsi rangaistuksensa Suomessa. Ryöstösaalis jäi kateisiin. Lepajõe väittää kirjassaan "Röövlinnud", että eräs suomalaismies oli hakenut ryöstösaaliin vintiltä, johon se oli piilotettu. Henkilö oli sulattanut kullan ja nyppinyt sormuksista arvokivet.


title: Raivo Roosna

text: Keväällä 1984 Raivo Roosna ja Alex Lepajõe loikkasivat Neuvosto-Virosta Suomen kautta Ruotsiin. Siellä heille myönnettiin turvapaikkaoikeudet ja lehdistö teki heistä sankareita. Vajaan vuoden kuluttua tästä he suorittivat Helsingissä kaksi aseellista ryöstöä.


title: Raivo Roosna

text: Keskiviikkoaamuna 17. huhtikuuta 1985 kaksi siististi pukeutunutta miestä käveli Aleksanterinkatu 48:n sisäpihalle. Siellä he kaivoivat urheilukassista esille konepistoolin. Toinen miehistä laittoi konepistoolin takkinsa alle ja toinen sujautti Parabellum-pistoolin takkinsa sivutaskuun. Tämän jälkeen miehet siirtyivät Tillanderin kultasepänliikkeen läheisyyteen varmistuen siitä, että liikkeessä ei sillä hetkellä ollut asiakkaita. Reittien harjoittelu etukäteen mahdollisti nopean liikkumisen.


title: Raivo Roosna

text: Miehet menivät sisään liikkeeseen klo 10:05 ja liikeessä ollut myyjä meni palvelemaan heitä. Toinen miehistä halusi katsella sormuksia ja myyjän lähtiessä noutamaan lisää malleja, mies tuli tämän perässä ja osoitti tätä aseella sanoen, että kyseessä on ryöstö. Myyjän yrittäessä poistua konttoritilojen suuntaan tilanne riistäytyi ammuskeluksi ja toinen miehestä ampui konepistoolillaan kaksi kertaa. Laukaukset osuivat aivan myyjän viereen. Miehet poistuivat liikkeestä takapihan suuntaan.


title: Raivo Roosna

text: Tekijät pakenivat juosten ja katosivat Lönnrotinkadun mäkeen. Heidän pakoautonsa, mitä ilmeisimmin Ruotsista varastettu 7-sarjan BMW oli parkkeerattuna Vanhan kirkon puistossa, Japanin suurlähetystöä vastapäätä. He ajoivat ennalta harjoitettua reittiä noin puolitoista kilometriä erääseen parkkihalliin Malminkatu 34:ään. Koko pakomatkan he suorittivat alle kymmenessä minuutissa.


title: Raivo Roosna

text: Poliisi oli paikalla ryöstöpaikalla klo 10:10, minkä jälkeen aloitettiin tiivis tutkinta. Molempien ryöstäjien iäksi arvioitiin noin 30 vuotta ja molemmista sai tutkinnan mukaan vaikutelman, että he olisivat ulkomaalaisia. Eräs myyjistä kertoi, että mies puhui suomea virolaisittain. Ryöstöä koskevat sanomat ja tiedotteet lähtivät välittömästi ympäri maan. Samoin informoitiin kaikkia rajanylityspaikkoja siltä varalta, että ryöstäjät yrittäisivät poistua maasta.


title: Raivo Roosna

text: Illan aikana varmistui, että ryöstösaaliin ulosmyyntihinta olisi ollut noin 1,4 miljoonaa markkaa. Tapaus herätti laajaa julkisuutta röyhkeydellään. Helsingin Sanomat kirjoitti: ”Röyhkeä kaappaus keskellä Helsinkiä, konepistoolimies ampui 2 varoituslaukausta”. Tutkijoille tuli aavistus ulkomaalaisten suorittamasta tilaustyöstä, sellaiseen heidän mielestään viittaisi muun muassa se, että tekijät eivät olleet naamioituneet.


title: Raivo Roosna

text: Seuraavana aamuna klo 10:50 tuli ryöstöilmoitus, että osoitteessa Pohjolankatu 1, HOP:n konttorissa olisi meneillään samantyyppinen ryöstö. Kaksi siististi pukeutunutta ulkomaalaista miestä oli ryöstänyt pankin, jossa oli myös ammuttu. Poliisien tultua paikalle aloitettiin pakoreitin varrella asuvia puhuttaa talo talolta. Samaan aikaan tehtiin teknistä tutkintaa.


title: Raivo Roosna

text: Ryöstöä ennen toinen miehistä halusi vaihtaa 500 markkaa kruunuiksi. Virkailijan hakiessa rahalipasta, mies otti aseen esille ja totesi kyseessä olevan ryöstön. Toinen miehistä oli kiertänyt henkilökunnan puolelle ja alkanut latoa kassalippaita päällekkäin syliinsä. Ryöstön aikana ammuttiin kaksi kertaa lattialle.


title: Raivo Roosna

text: Ryöstön jälkeen tekijät pakenivat Kalervonkatua pitkin Koskelantietä kohti. Silminnäkijät kertoivat, että Kalervonkatu 12:n kohdalla olleeseen siniseen BMW:hen, jonka rekisterinumero oli ARS-316, oli juossut kaksi miestä ja heittäneet takapenkille jotain. Sen jälkeen auto oli lähtenyt silminnäkijöiden mukaan vauhdikkaasti liikkeelle. Saalis oli noin 150 tuhatta markkaa sekä suuri joukko arvopapereita ja shekkejä. Runsaan tunnin kuluttua poliisi löysi etsityn auton Vallilasta, Hauhonkatu 4:n kohdalta. Auto jäi tarkkailuun ja sen alkuperää selviteltiin. Pian tiedettiin, että siinä olleet rekisterikilvet oli varastettu pari päivää aikaisemmin eräästä toisesta BMW:stä. Hetken kuluttua auto hinautettiin rikospoliisiin. Autosta löytyi koko ryöstösaalis, aseet, vaatteet ja naamiointivälineet. Autosta löytyi myös kaksi puhelinnumeroa, joista toinen viittasi helsinkiläiseen lähiöön ja toinen Lahteen.


title: Raivo Roosna

text: Puhelinnumeroon viittaavassa lähiössä asuva nainen soitti samana iltana yhdeksän aikaan illalla ja kertoi kahdesta virolaisnuorukaisesta sekä heidän sinisestä BMW:stään. Myös Lahdesta otettiin yhteyttä ja saatiin selville, että miehet asuvat tilapäisesti jossakin päin Tukholmankatua. Poliisin huomio kiinnittyi virolaiskytkentään ja saatiin selville eräs Reiska, joka oli muuttanut Suomeen vuonna 1978. Reiska oli kova bisnesmies ja huhun mukaan hän auttoi loikkaamaan ihmisiä Neuvostoliitosta ja järjesteli niin sanottuja paperiavioliittoja.


title: Raivo Roosna

text: Samaisena torstai-iltana poliisi teki rynnäkön Reiskan asuntoon. Asunnossa oli samaan aikaan vierailulla Reetta, joka kertoi asuvansa tyttärensä Piritan kanssa Tukholmankadulla, missä ovat parhaillaan tämä mainittu Pirita ja Raivo-niminen nuorukainen. Reiska kuitenkin kiisti tuntevansa ylipäätään ketään, mutta hänestä näki, että hän pelkäsi valtavasti. Pian tehtiin rynnäkkö myös siihen Tukholmankadun asuntoon, missä Piritan ja Raivon piti olla, mutta asunto olikin tyhjä. Raivo Roosnan passi sieltä kuitenkin löytyi ja otettiin talteen.


title: Raivo Roosna

text: Etsintöjä laajennettiin Ruotsiin, kun saatiin tietää, että Raivolla on asunto Uppsalassa. Koko Suomi kohisi. Iltalehti kirjoitti: ”Konepistooli-isku nyt pankkiin, ajojahti laajeni koko maahan”.


title: Raivo Roosna

text: Perjantaina tiedettiin jo toisenkin ryöstäjän nimi, mutta kuvaa hänestä ei ollut. Sen sijaan Roosnan kuvalla varustettu tiedote pyydettiin julkaisemaan kaikissa sanomalehdissä ja televisiossa. Tämä tietysti poiki lukuisia perättömiäkin ilmoituksia, mutta saatiin myös varma tieto siitä, että Alex Lepajõe oli nähty Raivo Roosnan seurassa vain pari päivää ennen ryöstöä. Tämän vihjeen antoi eräs toimittaja, joka tunsi molemmat miehet ja oli tehnyt heidän loikkaamisestaan jutun.


title: Raivo Roosna

text: Eräs Mandy-niminen virolaista alkuperää oleva 19-vuotias tyttö, jonka nimi on tässä muutettu, kuuli autolla ajellessaan radiosta, että kahta virolaista etsitään ryöstöistä ja hänelle tuli heti mieleen, että ryöstäjät saattavat olla hänen tuttavansa Piritan kanssa hänen asunnollaan, koska Pirita oli pyytänyt Mandylta asunnon avainta maanantaihin saakka lainaksi. Mandy ajoi saman tien Porvoon poliisiin ja ilmoitti, että tekijät ovat mahdollisesti hänen asunnossaan Caloniuksenkadulla Helsingissä. Asunnon tarkkailun yhteydessä lauantaina saatiin sen edustalta kiinni Pirita, joka paljasti itsensä kääntäessään päänsä poliisin kutsuttua häntä etunimellä. Pirita tosin antoi väärät henkilötiedot ja heittäytyi sen jälkeen puhumattomaksi.


title: Raivo Roosna

text: Kello 17.15 poliisin erikoisyksikkö ryntäsi sisään ja Raivo sekä Alex yllätettiin täysin, mistä johtuen he eivät ehtineet minkäänlaiseen vastarintaan. Kaikki oli ohi parissa minuutissa. Aseita ja Tillanderin timantteja ei kuitenkaan löytynyt.


title: Raivo Roosna

text: Kuulusteluissa miehet väittivät, että heidät oli kiristetty mukaan ryöstöön ja oikeasti ryöstöjen takana on poliittinen taho sekä propagandistinen liike. Pirita taas näytteli jatkuvasti viatonta kuulusteluissa. Pirita laskettiin vapaaksi 17 pidätysvuorokauden jälkeen ja häntä esitettiin pantavaksi syytteeseen vain rikoksen suosimisesta. Piritan äitiä, Reettaa epäiltiin myös osuudesta ryöstöihin.


title: Raivo Roosna

text: Roosna laittoi puhumisen ehdoksi selvyyden siitä, mihin hän joutuisi tuomion jälkeen. Hän tyytyi lopulta siihen vastaukseen, että pohjoismaisten sopimusten perusteella hän ehkä pääsisi vielä takaisin Ruotsiin.


title: Raivo Roosna

text: Heinäkuussa 1985 Raivo Roosna tuomittiin seitsemäksi vuodeksi ja 11 kuukaudeksi vankeuteen sekä maksamaan huomattavat korvaukset. Alex Lepajõe tuomittiin tammikuussa 1986 seitsemäksi vuodeksi ja 10 kuukaudeksi vankeuteen. Osa saaliista jäi kateisiin ja taustavoimat jäivät vapaalle jalalle.


title: Sātavāhana

text: Sātavāhana oli dynastia, joka hallitsi Intian keskiosia nykyisen Andhra Pradeshin osavaltion tienoilla suunnilleen vuosina 230 eaa.–199. Sātavāhanat vakiinnuuttivat alueen levottomia oloja Maurya-valtakunnan romahdettua.


title: Sātavāhana

text: Sātavāhana-dynastia kehittyi Mayrya-hallitsija Ašokan suojeluksessa ja jonkinlaisessa vasallisuhteessa. Tämä tutustutti heidät buddhalaiseen uskoon. Ašokan kuoltua Sātavāhanat julistautuivat itsenäisiksi. Hallitsijoina Sātavāhanat tukivat sekä brahmiineita että buddhalaisia. Hallintomalli periytyi paljolti Mayryakaudelta. Sātavāhanan hallintokaudella yhteiskunnalliset ryhmät alkoivat erota toisistaan, ja alue alkoi kehittyä heimoyhteiskunnasta kohti kastilaitosta.


title: Sātavāhana

text: Sātavāhanat olivat ensimmäisiä syntyperäisiä intialaisia hallitsijoita, jotka lyötättivät kuvallaan koristeltuja kolikoita. He kävivät kauppaa kreikkalaisten ja roomalaisten kanssa.


title: Sātavāhana

text: Dynastian ensimmäinen kuningas oli nimeltään Simuka. Hänen vallassaan olivat Maharashtra, Malwa ja Madhya Pradesh, ja pääkaupunki Junnar oli Punen lähellä Maharashtrassa. Hänen veljensä oli seuraava hallitsija, ja laajensi valtiota länteen ja etelään. Tämän seuraaja Satakarni puolestaan laajensi pohjoiseen ja siirsi pääkaupungin Paithaniin.


title: Frank Merriam

text: Frank Finley Merriam (22. joulukuuta 1865 – 25. huhtikuuta 1955) oli yhdysvaltalainen republikaanipolitiikko.


title: Frank Merriam

text: Merriam syntyi Iowassa ja eli siellä pitkälle aikuisikäänsä saakka. Hän oli jo luonut huomattavan uran poliitikkona ennen siirtymistään Kaliforniaan vuonna 1910. Hän tuli valituksi Kalifornian kongressiin ensimmäistä kertaa 1916. Hän oli vuonna 1926 ehdolla osavaltion varakuvernööriksi, mutta epäonnistui ja jätti osavaltion politiikan parin vuoden ajaksi.


title: Frank Merriam

text: Merriam toimi Kalifornian 28. kuvernöörinä vuosina 1934–1939. Alun perin hän oli noussut vuonna 1931 varakuvernööriksi. Kuvernöörinvirka siirtyi hänelle James Rolphin kuoltua kesken kauden.


title: Frank Merriam

text: Merriam vietti viimeiset vuotensa hiljaiseloa. Hän kuoli Kalifornian Long Beachilla 89-vuotiaana.


title: Aurangzeb

text: Aurangzeb (), tunnettiin myös nimellä Alamgir I (pers. عالمگیر) (s. 6. marraskuuta 1618 – k. 3. maaliskuuta 1707 oli Suurmogulien valtakunnan kuudes hallitsija. Hän oli vallassa vuodesta 1658 kuolemaansa saakka.


title: Aurangzeb

text: Aurangzeb tunnettiin hurskaudestaan ja kiihkostaan. Islamilainen šaria-laki oli hänen valtakuntansa pohjalla. Aurangzeb määräsi šaria-lain ympäri valtakuntaa hyläten edeltäjiensä uskonnollisen suvaitsevuuden.


title: Aurangzeb

text: Aurangzeb hallitsi Hindustania 48 vuotta ja hän laajensi mogulivaltakunnan suurimmilleen. Valtakunta käsitti koko lähes koko Intian niemimaan. Vain eteläisin kärki ei kuulunut Aurangzebin valtakuntaan. Aurangzebin jatkuvat sodat muodosti valtakunnasta liian laajan ja iso osa kansasta ei ollut tyytyväinen hänen hallintoonsa.


title: Aurangzeb

text: Aurangzeb on edelleen ristiriitainen hahmo Intian historiassa. Hänen uskontopolitiikkansa saattaa olla edelleen pohjalla uskonnollisten ja poliittisten ryhmien välisille konflikteille Intiassa ja Pakistanissa. Aurangzebia pidetään viimeisenä voimakkaana mogulihallitsijana. Hänen seuraajillaan ei ollut samanlaista mahtia. Mogulivaltakunnan syrjäyttikin 1700-luvulla hindulainen marattien valtakunta.


title: Soveltava etiikka

text: Soveltava etiikka on filosofisen etiikan osa-alue, joka pyrkii soveltamaan ”teoreettista” etiikkaa, kuten utilitarismia, yhteiskuntasopimusteorioita tai velvollisuusetiikkaa, tosielämän ongelmiin. Soveltavaan etiikkaan kuuluvat muun muassa lääketieteen etiikka, ympäristöetiikka, sodan etiikka, tietokone-etiikka, liike-elämän etiikka ja yritysten yhteiskuntavastuu. Monet sovelletun etiikan kysymykset tulevat esille myös ihmisoikeuksista käytävissä keskusteluissa.


title: Soveltava etiikka

text: Sovellettua etiikkaa käytetään lakien, säädösten ja toimintatapojen määrittämiseen. Esimerkkejä sovelletun etiikan kysymyksistä ovat ”onko abortin ottaminen epämoraalista?”, ”onko eutanasia epämoraalista?”, ”onko positiivinen syrjintä oikein vai väärin?”, ”mitkä ovat ihmisoikeuksia, ja kuinka määritämme ne?” ja ”onko eläimillä myös oikeuksia?”


title: Soveltava etiikka

text: Ilman tällaisia kysymyksiä oikeuden, politiikan ja sovintomenettelyjen tasapainottaminen olisi paljon vaikeampaa, koska ihmisillä ei olisi yhteistä lähtökohtaa. Kaikki soveltavan etiikan kysymykset eivät kuitenkaan liity vain lakeihin ja politiikkaan. Esimerkiksi suhtautuminen kysymyksiin ”onko valehteleminen aina väärin?” ja ”jos ei, milloin se on sallittua?” määrittää kaikkia seuraelämän käyttäytymissääntöjä.


title: Soveltava etiikka

text: Rajat etiikan eri osa-alueiden metaetiikan, normatiivisen etiikan ja sovelletun etiikan välillä ovat joskus hämärät. Esimerkiksi jo mainittu abortti voidaan nähdä sovelletun etiikan alaisena kysymyksenä, koska se liittyy kiistanalaiseen toimintaan. Se voi kuitenkin riippua yleisemmistä normatiivisista periaatteista, kuten oikeudesta itsensä hallitsemiseen tai elämään, joita usein käytetään argumentteina aborttia koskevissa keskusteluissa. Kysymys abortista liittyy myös metaeettisiin kysymyksiin, kuten ”mistä oikeudet tulevat” ja ”millaisilla olennoilla on oikeuksia?”.


title: Soveltava etiikka

text: Sovelletun etiikan tulee onnistuakseen pystyä valottamaan teorioiden tiukasta soveltamisesta seuraavia ongelmia. Tiukasti periaatteisiin sidotut eettiset lähestymistavat johtavat usein sovelluksiin, jotka eivät ole universaalisti hyväksyttävissä. Esimerkiksi lääketieteen etiikassa tiukka velvollisuuseettinen lähestymistapa ei sallisi koskaan potilaalle valehtelemista tämän omaa tilaa koskien, kun taas utilitaristinen lähestymistapa voisia sallia sen, että lääkäri voi valehdella potilaalle, jos se on hyväksi tämän terveydelle. Tämä esimerkki osoittaa, että velvollisuuseetikko voi päätyä erilaiseen käytännön ratkaisuun kuin utilitaristi.


title: Soveltava etiikka

text: Sovelletun etiikan kysymykset saavat usein oikeudellisen tai poliittisen muodon, koska niitä tulkitaan normatiivisen etiikan kehyksissä. Eräitä esimerkkejä ovat YK:n Ihmisoikeuksien yleismaailmallinen julistus (1948) ja vihreiden puolueiden Global Greens Charter (2001).


title: Soveltava etiikka

text: Kasuistiikka eli tapauskohtainen etiikka on eräs moderni sovelluseettinen lähestymistapa. Se pyrkii tarjoamaan ratkaisun eri lähestymistapojen, kuten velvollisuusetiikan ja utilitaristisen etiikan, välisiin ristiriitoihin. Kasuistit, kuten Albert Jonsen ja Stephen Toulmin ("The Abuse of Casuistry" 1988), ovat haastaneet perinteiset sovelletun etiikan paradigmat. Kasuistiikka ei ota lähtökohdakseen ideologioita ja teoriaa, vaan kuhunkin yksittäistapaukseen liittyvät tosiseikat — sen sijaan, että soveltaisi teoriaa yksittäistapaukseen, kasuistit aloittavat yksittäistapauksesta ja kysyvät, mitä moraalisesti merkityksellisiä seikkoja (mukaan lukien sekä teoriat että käytäntö) tapauksessa tulisi ottaa huomioon. Jonsenin ja Toulminin mukaan tällainen lähestymistapa johtaa helpommin konsensuksen saavuttamiseen. Näin rabbi, katolinen pappi ja agnostikko voisivat jossakin yksitäistapauksessa päätyä samaan ratkaisuun, vaikkakin olisivat erimielisiä niistä syistä, jotka ovat saaneet heidät päätymään tähän ratkaisuun.


title: Soveltava etiikka

text: Etiikan soveltaminen politiikassa, politiikan tutkimuksessa ja taloustieteessä on johtanut useisiin erilaisiin sovelletun etiikan aloihin liike-elämän etiikasta marxilaisuuteen. Suuret yritysskandaalit, kuten Enron-skandaali, ovat esimerkkejä etiikan ja talouselämän välisistä yhteyksistä. Eettiset kysymykset ovat korostuneet yritysten sisäisissä arvokeskusteluissa.


title: Soveltava etiikka

text: Etiikkaa on sovellettu yksilöiden roolien, perheen sisäisen rakenteen ja seksuaalisuuden tutkimiseen, mikä on johtanut muun muassa feministiseen etiikkaan. Etiikkaa on sovellettu sodan tutkimiseen, esimerkkinä oikeutetun sodan ajatus, mikä on johtanut sellaisiin näkökantoihin kuin pasifismi, militarismi ja väkivallattomuus. Bernard Crick on katsonut, että kaikki politiikka on vain sovellettua etiikkaa, ja että "poliittiset hyveet" olivat tarpeen kaikissa tapauksissa, joissa inhimillinen moraali ja edut törmäävät. Crickin motiivina oli suunnata politiikan alaa poispäin ideologioista ja kohti erimielisyyksien ratkaisemista.


title: Soveltava etiikka

text: Sovelletun etiikan alaisuuteen kuuluu useita osa-alueita, jotka tutkivat tiettyihin ammatteihin liittyviä eettisiä kysymyksiä, kuten lääketieteen etiikka, journalistietiikka ja insinöörietiikka. Teknologia-arviointi ja ympäristövaikutusten arviointi puolestaan selvittävät uusien tekniikoiden ja projektien vaikutusta luontoon ja yhteiskuntaan.


title: Soveltava etiikka

text: Jokainen ammattietiikan osa-alue luonnehtii ammattiin liittyviä yleisiä eettisiä kysymyksiä ja ongelmia, ja määrittää ammattikunnan vastuun yleisöä kohtaan. Tähän voivat liittyä muun muassa ihmiselämän suojeleminen, toiminnan rehellisyys, salassapitovelvollisuudet, jne.


title: Soveltava etiikka

text: Lääketiede ja terveydenhuolto on merkittävimpiä etiikan sovellusaloja. Alan eettisiin kysymyksiin kuuluvat lääketieteellinen tutkimus, kuten rokote- yms. kokeet ihmisillä sekä eläinkokeet, eutanasia, abortti, jne.


title: Soveltava etiikka

text: Etiikkaa on sovellettu maapallon rajallisten luonnonvarojen käytön tutkimiseen. Tämä on johtanut ympäristöetiikan ja sosiaaliekologian tutkimiseen. Yleisenä suuntauksena on ollut ekologisen ja taloustieteellisen tutkimuksen yhdistäminen. Tuloksena ovat olleet muun muassa teoriat ekologisesta jalanjäljestä ja bioregionaalisesta autonomiasta. Tällaisiin ajatuksiin liittyy erilaisia poliittisia ja yhteiskunnallisia liikkeitä, kuten vihreä liike, syväekologia, ekofeminismi ja ekoanarkismi.


title: Culbert Olson

text: Culbert Levy Olson (7. marraskuuta 1876 Utah – 13. huhtikuuta 1962 Los Angeles, Kalifornia) oli yhdysvaltalainen demokraattipoliitikko ja Kalifornian 29. kuvernööri vuosina 1939–1943.


title: Culbert Olson

text: Olson syntyi Utah’ssa Daniel Olsonin ja Delilah Kingin pojaksi. Vanhemmat olivat mormoneja, mutta poika oli 10-vuotiaasta saakka uskonnolliselta kannaltaan ateisti. Hän opiskeli lakia ja journalismia, mutta kiinnostui jo varhain lisäksi politiikasta.


title: Culbert Olson

text: Olson aloitti vuonna 1901 työnsä juristina Salt Lake Cityssä. Hän tuli valituksi osavaltion senaattiin 1916. Hän ei ollut ehdolla uudelle kaudelle vuonna 1920, vaan siirtyi Los Angelesiin. Kalifornian osavaltion senaatissa istuessaan hän tuki Franklin D. Rooseveltia ja tämän New Deal -politiikkaa; vuonna 1938 hän voitti kuvernöörinvaaleissa Frank Merriamin. Näin hän aloitti kautensa osavaltion ensimmäisenä demokraattikuvernöörinä vuosikymmeniin.


title: Culbert Olson

text: Kuvernöörinviran jätettyään Olson jatkoi lakiuraansa. Hänestä tuli vuonna 1956 "United Secularists of American" puheenjohtaja, ja hän kuoli Los Angelesissa 1962. Hänet on haudattu Glendalen Forest Lawn Memorial Parkiin.


title: Kiurut

text: Kiurut (Alaudidae) on pienikokoisten varpuslintujen heimo. Sen lajeja löytyy luonnonvaraisina Euroopasta, Aasiasta ja Afrikasta. Tunturikiuru on ainut kiuru, joka elää myös muualla kuin näissä maanosissa, sillä sitä tavataan myös Pohjois-Amerikassa. BirdLife Suomen luokituksen mukaan kiuruihin kuuluu 21 sukua ja 93 lajia.


title: Kiurut

text: Kiurut ovat maanläheisiä lintuja, jotka laulavat hienosti ja tekevät näyttäviä lentoesityksiä.


title: Kiurut

text: Kiurujen pesä on maassa ja siinä on kahdesta kuuteen täplikkäitä munia. Useimmilla kiurulajeilla on pitkä takakynsi, joka tasapainottaa seistessä.


title: Kiurut

text: Monien kiurujen väritys on maastonmukainen, joten niitä on hankala havaita. Kiurut syövät hyönteisiä ja siemeniä.


title: Pat Brown

text: Edmund Gerald ”Pat” Brown Sr. (21. huhtikuuta 1905 – 16. helmikuuta 1996) oli yhdysvaltalainen demokraattipoliitikko ja Kalifornian osavaltion kuvernööri vuosina 1959–1967.


title: Pat Brown

text: Brown syntyi San Franciscossa yhdeksi Edmund Brownin ja Ida Schuckmanin neljästä lapsesta. Isä oli irlanninkatolinen ja äiti saksanprotestanttinen; pari erosi pojan ollessa nuori. ”Pat”-lempinimensä hän sai jo kouluvuosina.


title: Pat Brown

text: Brown valmistui San Francisco Law Schoolista 1927. Lakiuransa alkuvaiheissa hän oli puoluekannaltaan republikaani. Hän kuoli Beverly Hillsissä ehdittyään täyttää jo 90 vuotta.


title: Metsärinne

text: Metsärinne on Kempeleen kunnassa sijaitseva asuinalue. Se sijaitsee noin viisi kilometriä kunnan keskustaajamasta kaakkoon Ketolanperälle päin. Alueen rakentaminen aloitettiin 1980- ja 1990-luvun vaihteessa, ja sen rakennukset koostuvat lähinnä omakoti- ja rivitaloista. Metsärinteen maaperä on hiekkapohjaista mäntykangasta. 2010-luvulla aluetta on alettu laajentaa.


title: Metsärinne

text: Alueelta lähtee huonokuntoinen metsätie Mourunginjärvelle.


title: Jerry Brown

text: Edmund Gerald "Jerry" Brown, Jr. (s. 7. huhtikuuta 1938 San Francisco, Kalifornia) on yhdysvaltalainen lakimies ja pitkän linjan demokraattipoliitikko. Hän on toiminut kahteen otteeseen Kalifornian kuvernöörinä, vuosina 1975–1983 ja uudelleen vuosina 2011–2019. Lisäksi hän on toiminut muun muassa Kalifornian Secretary of Staten tehtävässä 1971–1975 ja oikeusministerinä 2007–2011 sekä Oaklandin pormestarina vuosina 1999–2007. Hänen isänsä oli niin ikään Kalifornian kuvernöörinä toiminut Pat Brown.


title: Jerry Brown

text: Brown pyrki demokraattien presidenttiehdokkaaksi vaaleissa 1976, 1980 ja 1992, muttei tullut valituksi. Hän pyrki myös Yhdysvaltain senaattiin vuonna 1982.


title: Jerry Brown

text: Brown oli pitkään naimaton, mutta joutunut jo aiemmin julkisuuteen seurustelemisesta muun muassa laulaja Linda Ronstadtin kanssa. Maaliskuussa 2005 hän ilmoitti kihlautumisestaan Anne Gustin kanssa, ja pari avioitui 18. kesäkuuta. Brown valittiin kolmannelle kaudelleen Kalifornian kuvernööriksi marraskuun kuvernöörinvaaleissa 2010 ja hän astui virkaan tammikuussa 2011, 28 vuotta toisen kuvernöörikautensa päättymisen jälkeen. Hänen vastaehdokkaansa oli eBayn entinen toimitusjohtaja Meg Whitman.


title: Turun Urheilupuiston yläkenttä

text: Turun Urheilupuiston yläkenttä on Turun Urheilupuistossa sijaitseva jalkapallostadion, joka avattiin vuonna 1928. Stadion toimii mm. Naisten Liigassa pelaavan TPS:n naisten joukkueen ja Vaahteraliigassa pelaavan Trojansin kotikenttänä. Pääkatsomon kapasiteetti on 730 katsojaa.


title: Turun Urheilupuiston yläkenttä

text: Vielä 1800-luvun loppupuolella nykyinen urheilupuiston alue oli täysin hoitamatonta, suurelta osin paljasta kalliota. Talvella 1893 kaupunginvaltuusto teki päätöksen, jonka myötä alue luovutettiin 25 vuoden ajaksi vuokralle Turun Urheilunystäväin yhdistykselle. Köyhä yhdistys ei kuitenkaan halukkuudestaan huolimatta pystynyt edelleenkään pitämään puistoa hyvässä kunnossa. Yhditys yritti lopulta kehittää toimintaansa ja 1920-luvun puolivälistä alkaen puistossa tehtiin useita parannuksia. Kesällä 1928 päätettiin yläkenttä uudistaa kansainväliset mitat täyttäväksi jalkapallokentäksi. Yläkentän katsomo valmistui pari vuotta myöhemmin. Se tuhoutui tulipalossa vuonna 1985 ja sen paikalle rakennettiin uusi betonirakenteinen katsomo.


title: Turun Urheilupuiston yläkenttä

text: Kenttä toimii sekä jalkapallo-, että amerikkalaisen jalkapallon kenttänä. Kenttä on lisäksi useiden juniorijalkapallojoukkueiden kotikenttä.. Yläkentän koko on 64 × 104 m ja sen pinnoite on vuonna 2008 asennettu tekonurmi. Pääkatsomon kapasiteetti on 610 istumapaikkaa ja 120 seisomapaikkaa.


title: Altaria

text: Altaria tarkoittaa seuraavia asioita:


title: Pete Wilson

text: Peter Barton "Pete" Wilson (s. 23. elokuuta 1933 Lake Forest, Illinois) on yhdysvaltalainen republikaanipoliitikko. Hän on toiminut Kalifornian kuvernöörinä 1991–1999, liittovaltion senaattorina 1983–1991, San Diegon pormestarina 1971–1983 ja Kalifornian kongressin jäsenenä 1967–1971.


title: Pete Wilson

text: Wilson pyrki puolueensa presidenttiehdokkaaksi vuoden 1996 presidentinvaaleihin, mutta vetäytyi ehdokkuudesta jo syksyllä 1995, ennen esivaaleja. Hän on koulutukseltaan lakimies.


title: Gray Davis

text: Joseph Graham ”Gray” Davis Jr. (s. 26. joulukuuta 1942 New York) on yhdysvaltalainen demokraattipuolueen poliitikko. Hän toimi vuosina 1999–2003 Kalifornian osavaltion 37. kuvernöörinä Pete Wilsonin seuraajana ja Arnold Schwarzeneggerin edeltäjänä. Ennen kuvernööriyttään hän toimi vuosina 1995–1999 Kalifornian varakuvernöörinä


title: Jeu provençal

text: Jeu provençal on eteläranskalaista alkuperää oleva kuulapeli. Sillä on edelleen kotimaassaan laajaa kilpailutoimintaa, vaikka se onkin menettänyt paljon harrastajia "tytärlajilleen" petankille, ja sitä pelataan jonkin verran myös Pohjois-Italiassa.


title: Jeu provençal

text: Peliä pelataan samanlaisin kuulin ja maalipalloin kuin petankkia, ja peleillä on paljon muitakin yhtäläisyyksiä. Tarkoitus on siis kerätä pisteitä heittämällä mahdollisimman monta omaa kuulaa lähemmäksi maalipalloa kuin vastapuolen paras kuula. Eriä pelataan, kunnes toinen joukkue on saanut kokoon 13 pistettä.


title: Jeu provençal

text: Selvimmät erot ovat maalipallon heiton pituudessa ja kuulan heittotavassa. Pelikierros alkaa sillä, että maalipallo heitetään 15–20 m:n etäisyydelle heittoympyrästä (petankissa 6–10 m). Maalipallo voi pelin aikana siirtyä pelin katkeamatta, mikäli pysytään rajatulla pelialueella (pääsääntöisesti 4 × 24 m) tai jos rajaamattomalla pelikentällä maalipallo siirtyy yli 40 m:n päähän.


title: Jeu provençal

text: Heittoon lähdetään 35–50 cm:n läpimittaisesta heittoympyrästä, mutta iskuheitossa (jossa siis on tarkoitus osua vastustajan kuulaan) heittäjä saa ottaa heittoympyrästä lähtien kolmen askeleen vauhdin.


title: Jeu provençal

text: Vastaavasti asetusheitossa (jossa on tarkoitus sijoittaa oma kuula haluttuun paikkaan) heittäjä saa valintansa mukaan joko


title: Jeu provençal

text: Juuri pelille luonteenomaisista vauhtiaskelista ja asetusheittoon kuuluvasta lievästä akrobatiasta johtui, että pelistä kehittyi toinen versio, joka nykyään tunnetaan nimellä petankki.


title: Luettelo PlayStation Network -peleistä

text: Tässä on luettelo PlayStation Network -peleistä, jotka voi ostaa PlayStation Storesta.


title: Gran Turismo 5 Prologue

text: Gran Turismo 5 Prologue on ennakkoversio "Gran Turismo 5" -ajopelistä ja se kuuluu suosittuun "Gran Turismo" -pelisarjaan. Pelin on kehittänyt Polyphony Digital ja se on julkaistu PlayStation 3:lle.


title: Gran Turismo 5 Prologue

text: PlayStation 2:n "Gran Turismo 4:n" autot koostuivat 4 000 polygonista, mutta "Gran Turismo 5 Prologuen" autoissa käytetään peräti 200 000 polygonia. Määrää lisää merkittävästi se, että pelin uuden sisäkuvakulman vuoksi myös autojen sisustus on mallinnettu kokonaan. Tässä uudessa kuvakulmassa näkyvät muun muassa nopeusmittari, matkamittari, takapeili ja sivupeilit. Lisäksi autojen mallinnus osa osalta mahdollistaa sen, että erilaisia lisäosia voidaan tarjota myöhemmin päivityksillä.


title: Gran Turismo 5 Prologue

text: Pelin alkuvalikon taustalla näkyy pelaajan sillä hetkellä käytössä oleva auto satunnaisessa maisemissa. Gran Turismo TV:ssä voi ostaa maksullisia jaksoja "Top Gearista", "Best Motoringista" ja muista autoaiheisista ohjelmista. GT TV sisältää myös ilmaista sisältöä.


title: Gran Turismo 5 Prologue

text: Pelin tekoälyä on paranneltu huomattavasti ja tällä kertaa kiskoilla ajavat vastustajat ovat historiaa. Vastustajat reagoivat pelaajan liikkeisiin ja saattavat esimerkiksi aggressiivisesti estää ohitusyrityksiä. Tekoälykuskit tekevät myös inhimillisiä virheitä ensimmäistä kertaa sarjan historiassa.


title: Gran Turismo 5 Prologue

text: "Gran Turismo 5 Prologue" ei ole ensimmäinen sarjan peli, jossa on mahdollisuus pelata verkossa. Verkossa voi pelata jopa 16 pelaajaa. Polyphony yrittää lisätä peliin myös jonkinlaisen kaverilistan ja muita sosiaalisia toimintoja. Kehittäjä on myös luvannut, että lisäsisältöä ja päivityksiä on tulossa aina varsinaisen "Gran Turismo 5:n" julkaisuun saakka. Esimerkiksi keskustelutoiminto pyritään lisäämään peliin tulevissa päivityksissä.


title: Gran Turismo 5 Prologue

text: "Gran Turismo 5 Prologue" sisältää yhteensä 72 autoa (Euroopan versio) ja 6 rataa (12 ratavaihtoehtoa). Radalla voi olla yhtä aikaa jopa 16 autoa.


title: Gran Turismo 5 Prologue

text: Osalle radoista on opas, joka kertoo radasta ja sen yksityiskohdista HD videona oikealla pelikuvalla. Mukana on myös tekstitykset.


title: Gran Turismo 5 Prologue

text: "Gran Turismo 5 Prologue" pyörii 1080p-resoluutiolla ja 60 fps -ruudunpäivityksellä. Kisojen uusinnoissa fps on 30–60 riippuen kuvakulmasta, sillä joissain kuvakulmissa on kuvaa kaunisteltu lukuisilla efekteillä. Pelin autot sisältävät keskimäärin 200 000 polygonia. Vertailun vuoksi esimerkiksi "Gran Turismo 4":n autot sisälsivät noin 4 000 polygonia ja "Gran Turismo 5":n autoissa on 500 000 polygonia.


title: Juho Järvinen

text: Juho Järvinen (s. 18. kesäkuuta 1982) on suomalainen salibandyn pelaaja. Hän pelaa tällä hetkellä salibandyliigaa SSV:ssä. Järvisen kasvattajaseura on LaSB. Hän pelaa myös Suomen maajoukkueessa.


title: Juho Järvinen

text: Järvinen on voittanut salibandyliigan maalikuninkuuden kolme kertaa: kausilla 2006–2007 ja 2007–2008 Hämeenlinnalaisen FT Trackersin riveissä sekä kaudella 2009–2010 SSV:n pelaajana. Järvinen tunnetaan hyvästä maalinedustapelistään ja pomppupalloihin osumisestaan. Hän tekeekin useimmat maalinsa juuri maalin läheltä tai aivan sen edestä.


title: Arado Ar 234

text: Arado Ar 234 "Blitz" () oli Luftwaffen toisen maailmansodan lopulla palveluskäyttöön ottama suihkumoottorikäyttöinen pommi- ja tiedustelukone, jonka versioita käytettiin myös tutkalla varustettuna yöhävittäjänä. Tämä ensimmäinen ja ainoa toisen maailmansodan aikana käyttöön tullut suihkumoottoripommikone oli myös yksi maailman ensimmäisistä heittoistuimella varustetuista lentokoneista. Tiettävästi ainoa säilynyt kone on museoituna Yhdysvalloissa National Air and Space Museumissa.


title: Lakiasiaintoimisto

text: Lakiasiaintoimistoksi kutsutaan oikeudellisia palveluja tarjoavaa yritystä. Lakiasiaintoimisto eroaa asianajajaliiton jäsenille varatusta nimikkeestä asianajotoimisto. Lakiasiantoimistoilla ei ole velvollisuutta vastuuvakuutuksen ottamiseen, vaikkakin käytännössä lakiasiaintoimistoilla yleensä on kyseinen vakuutus. Lakiasiantoimistot eivät ole asianajajaliiton valvonnan alaisia, eivätkä ne ole siten sidottuja liiton hyvän asianajajatavan noudattamiseen. Laista tulee kuitenkin useilta osin sama vaatimus hyvän asianajotavan noudattamisesta.


title: Lakiasiaintoimisto

text: Laki asianajajista (12.12.1958/496) mukaan asianajaja on se, joka on maan yleisen asianajajayhdistyksen jäsenenä merkitty asianajajaluetteloon.


title: Lakiasiaintoimisto

text: Kuluttaja-asiamies on edellyttänyt, että lakiasiaintoimistossa tulee palveluita antamassa olla lakimies. Laissa ei asiasta ole säädetty: kyse on markkinoinnin harhaanjohtavuuden valvonnasta.


title: Jokijärvi

text: Jokijärvi voi tarkoittaa seuraavia maantieteellisiä kohteita:Suomessa on 35 yli hehtaarin laajuista Jokijärvi-nimistä järveä. (Lähde: Järviwiki )


title: Lapinkangas

text: Lapinkangas voi tarkoittaa seuraavia maantieteellisiä kohteita:


title: Taitoluistelu talviolympialaisissa 1998

text: XVIII talviolympialaisissa Naganossa vuonna 1998 järjestettiin taitoluistelussa neljä kilpailua.


title: Andrew York

text: Andrew York (s. 1958) on yhdysvaltalainen klassinen kitaristi ja säveltäjä. Hän on kitarasävellyksillään ja -sovituksillaan saavuttanut laajaa tunnustusta sekä kitaristien, että yleisön keskuudessa, erityisesti John Williamsin levytettyä kaksi hänen teostaan. York oli vuodesta 1990 lähtien Grammy-palkitun Los Angeles Guitar Quartetin jäsen, josta hän erosi vuonna 2006 voidakseen keskittyä enemmän omiin taiteellisiin projekteihinsa.


title: Myllykoski

text: Myllykoski voi viitata seuraaviin asioihin:


title: Villikkala

text: Villikkala voi tarkoittaa seuraavia maantieteellisiä kohteita:


title: Anton Wilhelm Arppe

text: Anton Wilhelm Arppe (31. toukokuuta 1789 Kitee – 29. toukokuuta 1862 Helsinki) oli suomalainen arkkitehti.


title: Anton Wilhelm Arppe

text: Arppe opiskeli Tukholman taideakatemiassa vuosina 1806–1810 ja toimi vuosina 1809–1810 Tukholman yli-intendentinkonttorissa ylimääräisenä konduktöörinä. Arppe nimitettiin 11. joulukuuta 1810 konduktööriksi Suomen Yleisten rakennusten intendentinkonttoriin, joka oli Suomen sodan jälkeen perustettu. Yhdessä Charles Bassin kanssa Arppe sai huolehdittavakseen sodan tuhojen korjauksen ja monien uusien julkisten rakennusten suunnittelemisen. Helsingin uudelleenrakennusta varten oli perustettu oma toimikunta, jonka johtoon oli määrätty J. A. Ehrenström.


title: Anton Wilhelm Arppe

text: Arppe ehti toimia intendentinkonttorissa vielä Carl Ludvig Engelin ja Ernst Lohrmannin johtajakausilla. Arppe erosi intendentinkonttorin palveluksesta 12. syyskuuta 1844.


title: Vuorenkylä (täsmennyssivu)

text: Vuorenkylä voi tarkoittaa seuraavia maantieteellisiä kohteita:


title: Vierumäki

text: Vierumäki voi tarkoittaa seuraavia maantieteellisiä kohteita:


title: Nadir Šah

text: Nadir Šah (), tunnettu myös nimillä Nāder Qoli Beg (pers. ادر قلی بیگ) ja Tahmāsp Qoli Khān (pers. هماسپ قلی خان) (s. 22. lokakuuta 1688 – 19. kesäkuuta 1747) oli vuodesta 1736 kuolemaansa Persian šaahi ja afsharididynastian ensimmäinen hallitsija. Nadir kuului oman aikansa suurimpiin valloittajiin, vaikkakaan hänen luomansa valtakunta ei kestänyt mittakaavoissaan hänen kuolemansa jälkeen.


title: Nadir Šah

text: Nadir Khan kuului taustaltaan afšaridien kizilbaš-heimoon ja hän syntyi vuonna 1688 tai 1689. Nuoruudessaan Nadir johti ryöstelijöiden joukkiota paikallisen heimopäällikön alaisuudessa.


title: Nadir Šah

text: Persiaa hallineet safavidit olivat jääneet paštutaustaisen Hutak-dynastian jalkoihin. Hutak-dynastian hallitsija Mir Mahmud oli voittanut safavidi-šaahi Sultan Husainin vuonna 1722 ja hän julisti itsensä šaahiksi Esfahanissa pakotaaen safavidihallitsijan luopumaan kruunustaan. Osa persian mahtimiehistä asettui kuitenkin pääkaupungista paenneen safavidiprinssin puolelle, jonka he nostivat nukkehallitsijaksi nimellä Tahmasp II Qazvinissa. Hallitsijan valitsemisen jälkeen valtakulisseissa käytiin valtakamppailu, jonka voittajaksi Nadir Šah päätyi. Hän oli muodollisesti nyt Tahmasp II:n käskyläinen, mutta todellisuudessa valta oli nyt hänen käsissään.


title: Nadir Šah

text: Nadir alkoi yhdistää hajonnutta Persiaa hyökäten ensin abdaleja vastaan Heratissa ja Farahissa. Heidät voitettiin vuonna 1729, joskin he kapinoivat vielä useaan otteeseen. Voittonsa jälkeen Nasir eteni kohti Hutak-dynastian hallitsemaa Esfahania lyöden nämä useassa eri taistelussa. Vuonna 1729 hän löi Hutak-dynastian hallitsija Ašraf Khanin joukot pääkaupungin ulkopuolella ja Ašraf pakeni paštujen ydinalueelle Kandahariin. Pääkaupungin kukistuttua Nasir syrjäytti Tahmasp II:n ja asetti valtaistuimelle šaahin alaikäisen pojan, jota oli ehlpomi ohjailla.


title: Nadir Šah

text: Pääkaupungin kukistuttua Persialla oli edelleen kaksi suurta ulkoista vihollista. Osmanien valtakunta oli vallannut Persian kaoksen aikana alueita Länsi-Persiasta, kuten Kermanšahin ja Hamadanin. Lisäksi Venäjän keisarikunta oli lähettänyt joukkoja Persian luoteisiin maakuntiin estääkseen osmaneja valtaamasta aluetta. Vuonna 1730 Nadir löi osmanien joukot ja valtasi takaisin lähes kaikki Länsi-Persian aiemmin menetetyt alueet. Osmanit pakotettiin tunnustamaan ennen sotaa vallinnut raja. Venäjän keisarikunnan kanssa päästiin puolestaan neuvoteltuun ratkaisuun ilman sotaa ja he palauttivat Persialle maalta vallatut alueet. Nadir rakennutti myös maalleen laivaston, jonka avulla he valtasivat arabien hallitseman Bahrainin ja Omanin. Vuonna 1732 Nadir löi jälleen kapinoineet abdalit ja Herat vallattiin. Vuonna 1736 Nadir kutsui kokoon ylimystön ja uskonoppineiden neuvoston, joka julisti hänet Persian šaahiksi. Sittemmin Nadir tunnettiinkin paremmin nimellä Nadir Šah. Hotak-dynastian viimeinen tukikohta Kandahar kukistui vuoden piirityksen jälkeen maaliskuussa 1738, minkä jälkeen Nadir hallitsi jälleen yhtenäistä Persiaa.


title: Nadir Šah

text: Nadir Šah jatkoi kuitenkin valloitusretkiään Persian ulkopuolelle. Kandaharista hän jatkoi Intian niemimaata hallinneita moguleja vastaan, joilta hän valtasi ensin Ghaznin, Kabulin ja Jalalabadin. Hänen armeijansa eteni edelleen Khaibarsolan läpi ja Nadir kohtasi mogulien pääarmeijan Karnalin taistelussa keväällä 1739. Voitettuaan mogulit tässä taistelussa mogulien valta ei päättynyt kokonaan, mutta heidän valtakuntaansa ennen kuuluneet Induksen länsipuoliset alueet menetettiin Persialle. Muhammad Šah jäi valtaan Delhissä. Nadirin tarkoituksena oli ollut vallata koko Intiaa, vaan lähinnä ryöstää sen rikkaudet. Persiaan kuljetettiin esimerkiksi kuuluisa Riikinkukkovaltaistuin ja sittemmin Britannian kruununjalokiveksi päätynyt Koh-i-Noor -timantti. Nadirin ryöstösaalis oli niin suuri, että se vaikutti merkittävästi jalometallien arvoon Keski-Aasiasta. Keskiaasialaisten kauppiaiden mukana suuria määriä intialaisia hopearupioita välittyi aina Venäjälle saakka.


title: Nadir Šah

text: Intian jälkeen persialaisten seuraava kohde olivat Transoksanian uzbekit. Tasankojen ratsastavat jousiampujat olivat pitkään hallinneet Keski-Aasian taistelukenttiä, mutta sotateknologian kehitys alkoi kallistaa voimatasapainoa heitä vastaan. Jalkaväki oli varustettu yhä useammin musketeilla ja vaikka komposiittirakenteiset vastakaarijouset olivat kantamaltaan samaa luokkaa ja tarkkuudeltaan jopa parempia, ratsastaja oli huomattavasti muskettia kantavaa jalkaväensotilasta suurempi maali. Lisäksi taistelukentälle oli tullut kehittynyt kenttätykistö. Nadirin johtaessa armeijansa pohjoiseen Vuonna 1740 uzbekit eivät voineet estää häntä valtaamasta Buharaa ja Khivaa. Nadir Šahin valtakunta ylettyi nyt Kaukasukselta Irakiin ja edelleen Transoksaniaan ja Indusjoelle. Nadir alkoi kuitenkin ajan myötä muuttua vainoharhaiseksi ja julmaksi. Nadir yritettiin murhata vuonna 1741 ja hän sokaisi murhayrityksestä epäilemänsä vanhimman poikansa. Lisäksi jatkuva sodankäynti koitui taloudellisesti raskaaksi valtakunnalle. Nadirin ollessa sotaretkellä kapinoivaa veljenpoikaansa vastaan hänen upseerinsa murhasivat hänet Nadirin omassa teltassa 6. heinäkuuta 1747.


title: Nadir Šah

text: Nadir Šah jäi historiaan 1700-luvun alun yhtenä suurimpana valloittajana. Persia oli hänen valtakaudella suurimmillaan sitten sasanidien valtakauden. Valtakunta ei ollut kuitenkaan kestävä. Nadirin kuoltua Persia ajautui nopeasti poliittisen kaaokseen. Nadirin valtataistelujen yhteydessä sokaistu pojanpoika Šahrok Afšar hallitsi lähes puoli vuosisataa vuodesta 1749 vuoteen 1798, mutta hänen hallussaan oli vain Nadirin vanha pääkaupunki Mašhad ja sen ympäristö. Afšarideja seurasivat lopulta Qadžarit, joiden onnistui viimein yhdistää jälleen Persia. Hekään eivät kuitenkaan koskaan saavuttaneet Nadirin ajan Persian poliittista ja sotilaallista mahtia.


title: Rahikainen (Tuntematon sotilas)

text: Rahikainen on kuvitteellinen hahmo Väinö Linnan romaanissa "Tuntematon sotilas". Rahikainen on pohjoiskarjalainen sotamies. Hänen esikuvanaan pidetään joensuulaista Kauko Rummukaista, joka menetti toisen kätensä Kannaksen taisteluissa.


title: Rahikainen (Tuntematon sotilas)

text: Pohjoiskarjalainen Rahikainen on luonteeltaan kauppamies sekä varsinainen naistenmies. Rahikainen on yksi harvoista sotilaista, joka jää eloon. Rahikainen on aina vain sotamies, hän ei saa koskaan ylennystä.


title: Rahikainen (Tuntematon sotilas)

text: Rahikainen ilmaisee itsensä ensimmäisen kerran romaanin ensimmäisessä luvussa paloaukealla purnaten harjoituksen mielekkyydestä: "”Tämä se on. Kiäntyä sitä pittää soassa osata. Myö senkun vinkkeliä tehhään, niin sillä selevä. Sota käyp.”"


title: Rahikainen (Tuntematon sotilas)

text: Rahikaisen seuraavan repliikin yhteydessä kirjailija esittää yleisluonnehdintansa hänestä. Hän on "pohjoiskarjalainen lunki ja pinnari". Rahikaisen kanssa samaa heimoa, jopa samaa kylää, edustaa hänen "täydellinen vastakohtansa" Sihvonen, joka on "tohottaja" siinä missä Rahikainen on lunki.


title: Rahikainen (Tuntematon sotilas)

text: Rahikaisen rooli sekä kaupantekijänä että naistenmiehenä pohjustetaan kanttiinikohtauksessa: kuullessaan, että kanttiini myydään tyhjäksi Rahikainen ostaa tupakkaa ja rinkilöitä tulevaa kaupantekoa varten ja yrittää samalla voittaa myyjälotan suosiota. Kirjailija kommentoi Rahikaisen persoonaa toisaalta toteamalla, että tärkeilevä joukkueenjohtaja Lammio pitää häntä kilpailijana, "toisena kukkona tunkiolla" toisaalta kuvaamalla Rahikaisen ulkoisia edellytyksiä: "Kohtalaisen salskea poika, kihara tukka, kaunis laulunääni ja loputtomasti tyhjää mälväävät leuat."


title: Rahikainen (Tuntematon sotilas)

text: Komppanian kuormautuessa ajoneuvoihin Rahikainen kommentoi: "Miten mie istun repulle. Kirjoituslehtiö mytistyy." Hietanen on kuitenkin puhetaidossa hänen veroisensa: repuille ei jätetä erikseen tilaa "preiviaineitten tähden".


title: Rahikainen (Tuntematon sotilas)

text: Tulikasteen jälkeen Rahikainen kyselee kuolleen venäläisen kuulumisia ja ryöstää tämän arvomerkit. Sotasaalis pysyy Rahikaisen lompakossa: "Sanokeehan kenen paukusta kupsahti, niin sille annan."


title: Rahikainen (Tuntematon sotilas)

text: Kylän valtauksessa Rahikainen joutuu jakamaan ”evakuoidut” sokerit koko joukkueen kesken.


title: Rahikainen (Tuntematon sotilas)

text: Viidennessä luvussa kuvataan marssia ”vanhan rajan” yli. Muiden edetessä jalan Lehto, Määttä ja Rahikainen matkaavat luvattomasti kolonnien mukana. Heidän jäätyään kiinni marssirivistöstä poistumisesta ja muonavarkaudesta Rahikainen kertoo: ”"Mie niien [muonien] takia kyttäsin henki kurkussa puol tuntia, ja vartiomies oli vähällä ampua."” Tätä on pidetty osoituksena Rahikaisen manipulointikyvystä, sillä hän saa Koskelan suostumaan siihen, ettei kaikkia varastettuja muonia palauteta.


title: Rahikainen (Tuntematon sotilas)

text: Vallatussa Petroskoissa koittavat Rahikaisen sodan huippuhetket: "kaupunki oli kuin häntä varten tehty --- hän pelasi kuin suurliikemies". Tilaisuus tekee hänestä elintarvikkeiden, taide-esineiden ja prostituoitujen välittäjän.


title: Rahikainen (Tuntematon sotilas)

text: Sodan päättyessä Linna antaa Rahikaisen tehdä yhteenvedon: "Heijän perkeleijen puhheista. Puhheilla ei asiat parane. Kun kerran loppu ruuti, niin on parempi pittee kita kiinni. Poasaa nyt siellä pienten kansojen oikeuksista. Niijen peälle nostaa koira jalan."


title: Rahikainen (Tuntematon sotilas)

text: Rahikaisen esittäjä Edvin Laineen versiossa vuonna 1955 Kaarlo Halttunen ja Rauni Mollbergin versiossa vuonna 1985 amatöörinäyttelijä Mika Mäkelä. Pyynikin kesäteatterissa Rahikaista esitti ainakin Eero V. Kosteikko. Aku Louhimiehen versiossa vuonna 2017 Rahikaista esitti Andrei Alén.


title: Lila-amatsoni

text: Lila-amatsoni ("Amazona finschi") on amerikkalainen papukaijalaji. Philip Lutley Sclater nimesi sen vuonna 1864 Otto Finschin kunniaksi.


title: Lila-amatsoni

text: Linnun pituus on noin 30,5–34,5 senttimetriä ja paino 250–350 grammaa. Sen höyhenpuku on pääosin vihreä, päälaki ja niska ovat violetit ja otsa punainen. Sukupuolet ovat samannäköisiä.


title: Lila-amatsoni

text: Lajista tunnetaan kaksi alalajia, "A. f. finschi" ja "A. f. woodi".


title: Lila-amatsoni

text: Lila-amatsoni on kotoperäinen Meksikon Tyynenmeren puoleisella rannikolla noin 111 000 neliökilometrin suuruisella alueella. Lajin kanta on pieni, 7 000–10 000 yksilöä, ja se on vaarantunut. Laji on osittaismuuttaja, joka siirtyilee vuodenaikojen mukaan vuoriston ala- ja ylärinteille.


title: Lila-amatsoni

text: Lila-amatsoni on suosittu lemmikkieläin ja häkkilintu, mikä on pääasiallisin syy sen uhanalaisuudelle. Laiton pyynti on suurisuuntaista. Aikuisia pyydystetään verkoilla ja poikasia otetaan pesistä. Vuonna 2004 myyntihinta oli Suomessa noin 1 600 euroa.


title: Lila-amatsoni

text: Lila-amatsonin elinympäristöä ovat lehti- ja sekametsät sekä vuoriston mäntymetsät 2 000 metrin korkeuteen saakka.


title: Lila-amatsoni

text: Lajin keskimääräinen munaluku on 2,6. Naaras hautoo 26–28 päivää. Keskimäärin vain yksi poikanen selviytyy lentokykyiseksi noin kahdeksan viikon ikäisenä.


title: Lila-amatsoni

text: Lila-amatsoni käyttää ravinnokseen hedelmiä, erityisesti viikunoita, marjoja, pähkinöitä, kukkia ja siemeniä.


title: Lawrence Eagleburger

text: Lawrence Sidney Eagleburger (1. elokuuta 1930 Milwaukee, Wisconsin – 4. kesäkuuta 2011 Charlottesville, Virginia) oli yhdysvaltalainen poliitikko ja diplomaatti, joka toimi vuosina 1992–1993 Yhdysvaltain ulkoministerinä. Hän kuului Yhdysvaltain republikaaniseen puolueeseen.


title: Lawrence Eagleburger

text: Eagleburger syntyi Milwaukeessa ja valmistui Wisconsin-Madisonin yliopistosta. Hän oli ulkoministeriön töissä vuodesta 1957 ja toimi mm. vuosina 1969–1971 Richard Nixonin aikana kansallisen turvallisuusneuvoja Henry Kissingerin avustajana.


title: Lawrence Eagleburger

text: Eagleburger toimi vuosina 1977–1980 Jimmy Carterin nimittämänä Jugoslavian-suurlähettiläänä. Vuodesta 1989 hän toimi maan varaulkoministerinä, ja hän oli Yhdysvaltain ulkoministeri 8. joulukuuta 1992 – 20. tammikuuta 1993. Suhteissaan Jugoslaviaan Eagleburgeria pidettiin vahvasti serbimielisenä.


title: Lawrence Eagleburger

text: Eagleburger oli uskonnoltaan luterilainen. Häneltä jäi kolme poikaa, joiden kaikkien nimi on Lawrence Eagleburger; vain toinen etunimi on heillä erilainen. Hänen puolisonsa Marlene Ann Heinemann kuoli vuonna 2010.


title: Juovarihmakala

text: Juovarihmakala ("Colisa fasciata") on rihmakaloihin kuuluva kala.


title: Juovarihmakala

text: Juovarihmakalan aikuispituus vaihtelee yhdentoista ja kahdentoista sentin välillä. Sen vartalo on litteänpuikea, kiiltävä ja siinä on punertavalla pohjalla sinisiä tai neonturkooseja pystyjuovia. Naaras on haaleamman värinen kuin koiras.


title: Juovarihmakala

text: Juovarihmakala on kotoisin Aasiasta: Pakistanista, Intiasta, Nepalista ja Bangladeshista.


title: Juovarihmakala

text: Juovarihmakalakoiraat perustavat reviirit ja ovat aggressiivisia toisilleen ja samantyyppisille lajeille. Akvaariossa voi pitää joko yksittäistä kalaa tai pientä ryhmää, jossa on enemmän naaraita kuin koiraita. Yhdelle kalalle riittää 150-litrainen allas, mutta yhden uroksen ja useamman naaraan ryhmälle kannattaa harkita jo 200-250-litraista allasta. Kutua varten koiras tekee vaahtopesän. Juovarihmakalojen akvaarioon kannattaa järjestää virtauksen lisäksi myös tyveniä kohtia, sillä kala on kotoisin lähes seisovista, hitaasti virtaavista vesistä.


title: Juovarihmakala

text: Juovarihmakala viihtyy vain lämpimässä vedessä: 25–28 °C on sopiva. Veden ph:n tulee olla alle 7, sillä kala on kotoisin happamista vesistä.


title: Real Oviedo

text: Real Oviedo on jalkapalloseura Oviedosta, Espanjasta. Seura perustettiin vuonna 1926, ja sen edustusjoukkue pelaa kaudella 2018–2019 Espanjan toiseksi korkeimmalla sarjatasolla Segunda Divisiónissa. Real Oviedo on pelannut asturialaisseuroista eniten kausia maan korkeimmalla sarjatasolla Primera Divisiónissa.


title: Real Oviedo

text: Real Oviedon kotipeliasu on väritykseltään sinivalkoinen. Seuran kotikenttänä toimii Carlos Tartieren stadion, jolla on 30 500 istumapaikkaa.


title: Real Oviedo

text: Real Oviedo perustettiin 26. maaliskuuta 1926 Real Stadium Club Ovetensen ja Real Club Deportivo de Oviedon yhdistyessä. Kun kansallinen jalkapalloliiga perustettiin kaudella 1928–1929, sai seura paikan toiseksi korkeimmalta sarjatasolta Segunda Divisiónista, ja kaudeksi 1933–1934 se nousi ensimmäistä kertaa korkeimmalle sarjatasolle Primera Divisióniin.


title: Real Oviedo

text: Espanjan sisällissodan aikana ei pelattu kansallisia jalkapallosarjoja, ja kun pelit jatkuivat kaudella 1939–1940, Real Oviedo ei pystynyt osallistumaan kotikentän tuhouduttua sodassa. Seura sai kuitenkin sarjapaikkansa takaisin seuraavaksi kaudeksi. Seuran paras sijoitus korkeimmalla sarjatasolla on kolmas kausilta 1934–1935, 1935–1936 ja 1962–1963.


title: Real Oviedo

text: 1950-luvulta 2000-luvulle Real Oviedon historia oli aaltoliikettä korkeimman ja toiseksi korkeimman sarjatason välillä, ja kaudella 1978–1979 seura käväisi myös kolmanneksi korkeimmalla sarjatasolla Segunda División B:ssä. Edellisen kerran Real Oviedo pelasi korkeimmalla sarjatasolla yhtäjaksoisesti vuodet 1988–2001, ja yhteensä seuralla on takanaan 38 kautta sarjassa. 2000-luvulla seura kärsi talousvaikeuksista, ja pelasi vaihdellen Segunda División B:ssä ja neljänneksi korkeimmalla sarjatasolla Tercera Divisiónissa, kunnes se varmisti pääsynsä takaisin Segunda Divisióniin kaudelle 2015–2016.


title: Tervajoki (täsmennyssivu)

text: Tervajoki tarkoittaa seuraavia maantieteellisiä kohteita:


title: U.S. Steel Tower

text: U.S. Steel Tower on pilvenpiirtäjä Pittsburghin kaupungissa, Yhdysvaltain Pennsylvaniassa. Se on kaupungin pilvenpiirtäjistä korkein. Se valmistui vuonna 1970 ja sen suunnitteli arkkitehtitoimisto Harrison & Abramovitz. Rakennus yltää 256 metrin korkeuteen ja siinä on 64 kerrosta. Alun perin se kantoi nimeä "U.S. Steel Building". Vuonna 1988 rakennus sai nimen "USX Tower". Nykyinen nimi on ollut käytössä vuodesta 2002 lähtien.


title: U.S. Steel Tower

text: Rakennuksen nimi on peräisin yritykseltä United States Steel.


title: Warren Christopher

text: Warren Minor Christopher (27. lokakuuta 1925 – 18. maaliskuuta 2011) oli yhdysvaltalainen diplomaatti, lakimies ja poliitikko. Hän oli demokraatti ja kotoisin Pohjois-Dakotasta.


title: Warren Christopher

text: Christopher syntyi Scrantonissa, valmistui Hollywood High Schoolista, opiskeli Redlandsin yliopistossa ja täydensi opintojaan Etelä-Kalifornian yliopistossa. Hän kävi vuosina 1946–1949 Stanfordin yliopiston Law Schoolia.


title: Warren Christopher

text: Christopher oli presidentti Bill Clintonin aikainen ulkoministeri vuosina 1993–1997 toimittuaan sitä aiemmin varaulkoministerinä vuodet 1977–1981. Hänelle myönnettiin Presidential Medal of Freedom ja Rough Rider -palkinto.


title: Warren Christopher

text: Christopher sai vaimonsa Marie o.s. Wyllisin kanssa neljä lasta: Lynnin, Scottin, Thomasin ja Kristenin. Häneltä ilmestyivät kirjateokset "In the Stream of History: Shaping Foreign Policy for a New Era" (1998) ja "Chances of a Lifetime" (2001).


title: Devil May Cry 4

text: Devil May Cry 4 (lyhennettynä DMC4) on Capcomin kehittämä ja vuonna 2008 julkaisema "Devil May Cry" -pelisarjaan kuuluva toimintapeli.


title: Devil May Cry 4

text: Peli on julkaistu vuonna PlayStation 3:lle ja Xbox 360:lle. Vuonna pelistä on julkaistu "Special Edition" uudelleenjulkaisu Steam-palvelussa.


title: Devil May Cry 4

text: Aiemmista "Devil May Cry" -peleistä eroavasti neljännessä osassa ei ohjasteta Demonintappaja Dantea vaan Order of The Swordsin jäsentä, Neroa. Nero muistuttaa ulkonäöllisesti Dantea mutta pitää Demonintappajaa vihollisena todistaessaan Järjestönsä johtajan murhan Danten käsissä. Neron aseistukseen kuuluvat kaksipiippuinen revolveri blue rose ja miekka Red Queen jonka saa liekehtimään tämän sisällä virtaavan polttoaineen ansiosta. Neron oikea mutatoitunut käsi, Devil Bringer, tuo uuden ja kolmannen elementin pelisarjaan. Käden avulla kaukana oleviin vihollisiin voi tarttua kiinni, heitä voi työntää poispäin ja hakata maahan.


title: Devil May Cry 4

text: Tuottaja Hiroyuki Kobayashi kertoi yrittäneensä tehdä hahmot helpommin ohjattaviksi, jotta ohjaus sopisi kaikille pelaajille. Ohjaaja Hideaki Itsuno huomautti pelissä olevan enemmän anteeksi antava oppimiskäyrä kuin "Devil May Cry 3":ssa, mutta loppua kohden pelin taso vaikenee. Hän myös ilmoitti pelin tarjoavan enemmän aseita, liikkeitä, vihollisia, paikkoja ja musiikkia kuin sarjan aikaisemmat osat yhteensä. "Devil May Cry 4" näyttää jatkavan sarjalle ominaista piirrettä eli taistelua pomoja vastaan. Kobayashi paljasti Game Informerille, ettei Nero tule saamaan uusia aseita pelin pomoilta, kuten Dante sai "Devil May Cry 3":ssa, mutta Neron käden Devil Bringer -voimia voi puolestaan kehittää.Syyskuussa 2006 japanilainen videopelilehti Famitsu uutisoi, ettei sarjan tähti Dante ole tällä kertaa pääroolissa. Sen sijaan uusi hahmo nimeltääm Nero (ääninäyttelijä Johnny Yong Bosch) ottaa pääroolin. Toki myös Dantella pääsee pelaamaan myös eri liikkein ja asein.


title: Devil May Cry 4

text: Nero muistuttaa sekä Dantea että hänen kaksoisveljeään Vergiliä. Nero kuuluu Order of the Swordiin, ryhmään joka palvoo Spardaa, Danten ja Vergilin kuollutta isää. Pelin trailerissa Nero todistaa Danten murhanneen Order of the Swordin jäseniä. Tämän jälkeen Nero kohtelee Dantea kuin vihollista.


title: Devil May Cry 4

text: "Devil May Cry 4" sai positiivisen vastaanoton pelikriitikoilta. GameRankings ja Metacritic antoivat PlayStation 3 versiolle pisteet 84.13% ja 84/100, Xbox 360 versiolle 83.26% ja 84/100, ja PC versiolle pisteet 80.05% ja 78/100.


title: Devil May Cry 4

text: 1UP.com antoi pelille arvosanan A-, kehuen pelattavuutta ja hienoa ulkoasua, mutta kritisoi tasosuunnitelua. GameTrailers antoi pisteet 8.6/10, ylistäen ääninäyttelemistä, mutta arvostelu kritisoi kornia vuoropuhelua. IGN antoi pelille pisteet 8.7 sanoen pelin antavan todellisen kokemuksen pelin fanille konsolista riippumatta. GameSpyantoi 4 tähteä 5:stä "Hyper" lehden Dirk Watch kommentoi pelin näyttävän hienolta, ja olevan hauskempi kuin "Devil May Cry 3". Kuitenkin hän kritisoi peliä, että se tuntuu kuin pelaisi "Devil May Cry 2" samalla tasolla.


title: Heinäjoki

text: Heinäjoki voi tarkoittaa seuraavia kohteita:


title: BNY Mellon Center (Pittsburgh)

text: BNY Mellon Center on pilvenpiirtäjä Pittsburghin kaupungissa, Yhdysvaltain Pennsylvaniassa. Se on kaupungin toiseksi korkein pilvenpiirtäjä. Rakennus valmistui vuonna 1983 ja sen suunnittelusta vastasi arkkitehtitoimisto Welton Becket & Associates. Pilvenpiirtäjä yltää 221 metrin korkeuteen ja siinä on 54 kerrosta.


title: BNY Mellon Center (Pittsburgh)

text: Rakennus rakennettiin Mellon Financial Corporation -pankin pääkonttoriksi ja sen nimi oli vuoteen 2008 One Mellon Center. Kyseisen yrityksen fuusioiduttua Bank of New Yorkin kanssa Bank of New York Melloniksi talon nimi muutettiin nykyiseen muotoonsa.


title: Brasilian Grand Prix 2003

text: Brasilian Grand Prix 2003 oli Formula 1 -sarjan historian 700. osakilpailu, joka ajettiin 6. huhtikuuta 2003 Autódromo José Carlos Pace -radalla Brasiliassa. Tapahtumarikkaan kilpailun yllätysvoittajaksi nousi lopulta Jordanin Giancarlo Fisichella, jolle voitto oli hänen uransa ensimmäinen. Alun perin kilpailun voittajaksi julistettiin järjestäjien sääntötulkintavirheestä johtuen Kimi Räikkönen, joka luovutti voittajan palkinnon Fisichellalle kahden viikon kuluttua San Marinossa. Kolmanneksi ylsi Fernando Alonso, joka ajoi kilpailun aikana ulos, eikä pystynyt osallistumaan palkintojenjakotilaisuuteen.


title: George P. Shultz

text: George Pratt Shultz (s. 13. joulukuuta 1920) on yhdysvaltalainen republikaanipoliitikko. Hänen vanhempansa ovat Margaret Lennox (o.s. Pratt) ja Birl Earl Shultz. Hän toiminut Yhdysvaltain työministerinä (1969–1970), valtiovarainministerinä (1972–1974) ja ulkoministerinä (1982–1989). Hänelle on myönnetty vuonna 1989 Presidential Medal of Freedom.


title: Live at Metropol

text: Live at Metropol on Hurriganesin livealbumi vuodelta 1988 (ja samalla käytännössä yhtyeen jäähyväisalbumi). Remu Aaltonen oli luvannut jo edellisenä vuonna, että Hurriganes tekee ainakin livelevyn seuraavan kesän comeback-keikasta, mutta epäonnistuneiden nauhoitusten takia yhtye myi lisää keikkoja kesälle, johon lukeutui muun muassa Giants of Rock -festivaali, jossa pääesiintyjänä oli Motörhead. Kasvavien ongelmien vuoksi Albert Järvinen erotettiin ja apuun pyydettiin entinen Hurriganes-kitaristi Janne Louhivuori.


title: Live at Metropol

text: Muutamien keikkojen jälkeen levy päätettiin äänittää ravintola Cafe Metropolissa Helsingissä. Keikkojen jälkeen bändi siirtyi Takomo-studiolle paikkaamaan Cisse Häkkisen basso-osuuksia ja Remun Aaltosen lauluosuuksia. Kappale "I Spy The Window" on laulettu studiossa uudelleen toisilla sanoilla, myös huutoja ja kertosäkeitä paikkailtiin. Aaltosen pyynnöstä Häkkinen lauloi kappaleet ”My Only One”ja ”I Will Stayn” uudelleen karheamalla äänellä.


title: Live at Metropol

text: Aaltosen kertoman mukaan eräs kriitikko oli haukkunut tulevan livelevyn täysin ennen kuin sitä oli edes julkaistu. Kriitikko oli vielä väittänyt levyllä soittavan kolme rumpalia Aaltosen lisäksi. Pian Hurriganes hajosi, kun livelevyyn tarvittava materiaali oli saatu kasaan ja julkaistua.


title: Ampumahiihto talviolympialaisissa 1992

text: XVI talviolympialaisissa Albertvillessa vuonna 1992 ampumahiihto oli yhdeksättä kertaa olympialaisten ohjelmassa. Miehet kilpailivat aiempien kisojen tapaan 10 ja 20 kilometrin henkilökohtaisissa kilpailuissa sekä 4 x 7,5 kilometrin viestissä. Naiset kilpailivat olympiakisoissa ensimmäistä kertaa. Heidän lajinsa olivat 7,5 ja 15 kilometrin henkilökohtaiset kilpailut sekä 3 x 7,5 kilometrin viesti.


title: Pittsburghin yliopisto

text: Pittsburghin yliopisto (, tunnetaan yleisesti nimellä "Pitt") on yliopisto Pittsburghin kaupungissa, Yhdysvaltain Pennsylvaniassa.


title: Pittsburghin yliopisto

text: Pittsburghin yliopisto on yksi Yhdysvaltain vanhimmista korkeakouluopetuksen instituutioista. Sen on perustanut yhdysvaltalainen lakimies ja tuomari Hugh Henry Brackenridge vuonna 1787 nimellä "Pittsburgh Academy". Yliopisto oli historiansa aikana suurimmaksi osaksi yksityinen, kunnes se vuonna 1966 muuttui julkiseksi.


title: Pittsburghin yliopisto

text: Yliopiston päärakennuksena toimii Cathedral of Learning. Huomattava rakennus on 163 metrin korkeudellaan maailman toiseksi korkein yliopistorakennus Moskovan valtiollisen yliopiston päärakennuksen jälkeen.


title: Live in Stockholm 1977

text: Live In Stockholm 1977 on Hurriganesin live-albumi, joka julkaistiin vuonna 1996. Levy on tehty C-kasetille tallennetusta keikkaäänitteestä, jonka kitaristi Ile Kallio löysi tavaroidensa joukosta muuton yhteydessä nauhan oltua kateissa vuosia. Äänitys tehtiin Hurriganesin ensimmäisellä näytöskeikalla Jarla teaternissa Tukholmassa. Samana iltana Hurriganes soitti kaksi noin tunnin mittaista keikkaa, eikä liene ainakaan yleisessä tiedossa kumpi näistä keikoista on levyllä.


title: Live in Stockholm 1977

text: Vastaavia miksauspöydästä tehtyjä C-kasettitallenteita on jäljellä useita, kuten myös kelanauhaäänityksiä. Nämä ovat pääosin keräilijöiden hallussa.


title: Live in Stockholm 1977

text: Hurriganes sai albumista kultalevyn vuonna 1997. Musiikkituottajien tilaston mukaan levyä on myyty 22.159 kpl.


title: Yhdystie 1142

text: Yhdystie 1142 on Espoossa sijaitseva lyhyt yhdystie, joka erkanee Kehä I:stä eli seututie 101:stä Keilaniemessä Otsolahden itäpuolella ja johtaa Otaniemeen. Sen pohjoisimman osan nimenä on Otaniementie, mutta suurin osa siitä on nimeltään Karhusaarentie, joka on nimenä myös Kehä I:n osuudella näiden liittymäkohdasta erkanemiskohdasta Länsiväylälle eli kantatielle 51.


title: Yhdystie 1142

text: Kohdassa, jossa tien nimi vaihtuu Otaniementieksi, yhdystiestä 1142 erkanee Helsingin puolelle, Lehtisaaren ja Kuusisaaren läpi Munkkiniemeen johtava tie tai katu. Myös sen nimenä on Espoon puolella Karhusaarentie, mutta Helsingin puolella sen eri osien niminä on "Kuusisaarentie" (sekä Kuusi- että Lehtisaaressa) sekä "Pikkuniementie" ja "Ramsaynranta" (manterella Munkkiniemessä).


title: MotorStorm

text:
MotorStorm on Evolution Studiosin kehittämä ja Sony Computer Entertainmentin julkaisema ajopeli. Peli julkistettiin
E3-messuilla 2005 ja julkaistiin vuonna PlayStation 3:lle.


title: MotorStorm

text: Pelin radat sijoittuvat MotorStorm-festivaaliin, joka pidetään Monument Valleyssä. Tavoite on voittaa erilaisiin ympäristöihin sijoittuvia ratoja, jotka kaikki ajetaan jollakin määrin aavikolla. Pelissä kisataan parhaimmillaan 15 muuta ajoneuvoa vastaan.


title: MotorStorm

text: Pelissä esiintyy Turbo-mekaniikka, millä voi lisätä ajoneuvon nopeutta. Se on pelissä hyvin tärkeässä osassa sillä sitä joutuu käyttämään melkein koko ajan. Sillä voi joko yrittää saada edellä olevia kiinni, tai töniä muita autoja pois tieltä. Pelaajan täytyy pitää silmällä auton turbo-mittaria, joka näyttää myös kuinka kuuma auton moottori on. Mitä kauemmin turboa käytetään, sitä enemmän moottori kuumenee ja lopulta hajoaa.


title: MotorStorm

text: Peli sisältää yhteensä noin 40 ajoneuvoa, jotka on jaettu seitsemään eri luokkaan: moottoripyörät, rantakirput, mönkijät, ralliautot, jeepit, kuorma-autot ja rekat. Ennen jokaista kisaa pelaaja voi valita joitakin ajoneuvoja itselleen ja niitä saa avattua lisää suorittamalla peliä eteenpäin.


title: MotorStorm

text: Pelistä löytyvät kahdeksan rataa ovat monipuolisia ja niissä on paljon erityyppisiä reittejä. Jokainen reitti on suunniteltu jollekin ajoneuvotyypille. Kaikki radalla tapahtuvat asiat ovat reaaliajassa muihin autoihin. Esimerkiksi autosi hajotessa aika hidastuu ja myös muidenkin autojen vauhti hiljenee.


title: MotorStorm

text: Jokainen rata sisältää jonkun verran hyppyreitä, kylttejä, kuoppia ja muita tavaroita. Kilpailut ovat 2–3 kierroksen pituisia ja niissä kilpailee 8–15 autoa.


title: MotorStorm

text: MotorStormissa jokainen rata on erilainen. Jokainen ajoneuvo reagoi erillä tavalla erilaisiin ympäristöihin. Esimerkiksi "rekat" ja "jeepit" sopeutuvat hyvin mudalle, mutta pienemmät ajoneuvot kuten "mönkijät" ja "pyörät" voivat helposti liusua mudalla.


title: MotorStorm

text: Alla on luettelo pelissä soivista musiikkikappaleista:


title: Bert Cameron

text: Bert Cameron (s. 16. marraskuuta 1959 Spanish Town, Jamaika) on entinen jamaikalainen pikajuoksija, jonka päämatka oli 400 metriä.


title: Bert Cameron

text: Cameron saavutti Keski-Amerikan ja Karibian mestaruuden vuonna 1981 ja voitti vuotta myöhemmin Kansainyhteisön kisat 400 metrillä. Vuonna 1983 yleisurheilun maailmanmestaruuskilpailuissa hän voitti kultaa ajalla 45,05. Tämän jälkeen hän saavutti Pan-Amerikan kisoissa hopeaa vuonna 1987. Vuoden 1988 kesäolympialaisissa hän kuului Jamaikan 4 x 400 metrin viestijuoksujoukkueeseen, joka sijoittui toiseksi Yhdysvaltojen jälkeen. Muut joukkueessa juokseet olivat Howard Davis, Devon Morris ja Winthrop Graham.


title: Hyvinkään Urheilutoverit

text: Hyvinkään Urheilutoverit (HUT) on vuonna 1903 Viipurissa perustettu hyvinkääläinen voimistelu- ja urheiluseura, joka kuuluu Työväen Urheiluliittoon. HUT on vanhin hyvinkääläinen edelleen toimiva urheiluseura. Seuran aikaisemmat nimet ovat Talikkalan Toverit ja Viipurin Toverit (vuoteen 1951)


title: Hyvinkään Urheilutoverit

text: Hyvinkään Urheilutovereiden toimintaan kuului ensimmäisinä vuosikymmeninä useita urheilumuotoja. Esimerkiksi Hyvinkään Urheilutovereilla oli aina 1970-luvulle asti toimintaa painissa. Nykyään HUT on erikoistunut pöytätennikseen ja seuran edustusjoukkue pelasi kaudella 2006-2007 Suomen Pöytätennisliiton järjestämässä Mestaruussarjassa. Hyvinkään Urheilutovereilla oli yhteensä kuusi joukkuetta kaudella 2006-2007 Suomen Pöytätennisliiton järjestämissä sarjoissa. Seuran kasvatteja on esiintynyt Suomen maajoukkueessa vuosien varrella.


title: Hyvinkään Urheilutoverit

text: Talikkalan Toverit voitti TUL:n mestaruudet vuosina 1931 ja 1933. Ensimmäisen mestaruutensa v.1931 se sai voitettuaan finaalissa jatkoajalla Helsingin Kullervon 1-0. Voittomaalin teki Eino A. Wuokko, josta myöhemmin tuli TUL:n pääsihteeri. Vuonna 1945 Toverit osallistuivat jalkapallon SM-cup kilpailuun, jossa hävisivät Akilleelle 4-3 ja putosivat jatkosta.


title: Hyvinkään Urheilutoverit

text: Hyvinkään Urheilutovereilla oli toimintaa jalkapallossa aina 1950-luvulle asti, kunnes Hyvinkään Urheilutovereiden ja Hyvinkään Pontevan jalkapallo-osastot yhdistettiin vastapainoksi Hyvinkään Palloseuralle. Uuden, yhdistyneen seuran nimeksi tuli Palloiluseura Apollo, ja näin oli syntynyt Hyvinkäälle oma työväen jalkapallon erikoisseura.


title: Hyvinkään Urheilutoverit

text: Hyvinkään Apollon perustamisen jälkeen Hyvinkään Urheilutoverien jalkapallo on elänyt ruususen unta kunnes vuonna 2007 hyvinkääläinen kaveriporukka sai tarpeekseen Hyvinkään Apollon rämpimisestä Uudenmaan alasarjoissa ja perusti keväällä 2007 Hyvinkään Urheilutovereiden epävirallisen jalkapallo-osaston. Uuden seuran nimeksi tuli HUT FC-j, ja se pelasi ensimmäiset viralliset ottelunsa Beach Soccerin Helsingin karsintaturnauksessa 21. heinäkuuta 2007. Tuossa turnauksessa joukkue hävisi kaikki kolme otteluaan yhteismaalierolla 1-22.


title: Hyvinkään Urheilutoverit

text: Viipurin Toverit osallistui Jääpallon SM-kilpailuihin 1944 ensimmäisenä TUL:n joukkueena Palloliiton järjestämässä sarjassa, joka sodan vuoksi järjestettiin cup-kilpailuna. Toverit osallistuivat myös talven 1945 nelilohkoiseen SM-sarjaan, jonka jälkeen TUL:n seurat kuitenkin pudotettiin sarjasta, vaikka Toverit olisi sijoituksensa perusteella siinä säilynyt. TUL:n mestaruuden seura voitti 1930, 1932, 1935 ja 1946. Viipurin Tovereiden jääpallotoiminta jatkui Helsingissä vuoteen 1951. Hyvikäällä seuran jääpallohistoria oli lyhyt, sillä HUT luopui sarjapaikastaan.


title: Nurmikeilailu

text: Nurmikeilailu (engl. "Bowls" tai "Lawn Bowls") on lähinnä Britteinsaarilla ja brittiläisen kansainyhteisön alueella harrastettu kuulapeli. Kuten muissakin kuulapeleissä, tarkoitus on saada käytettävissä olevista kuulista mahdollisimman moni maalipallon () lähelle niin, että ne ovat lähempänä kuin vastapuolen lähin kuula.


title: Nurmikeilailu

text: Muista laajalle levinneistä kuulapeleistä nurmikeilailu poikkeaa muun muassa siten, että


title: Nurmikeilailu

text: Kuulat ovat joko guaykkipuuta (Lignum vitae) tai synteettistä materiaalia. Suurin sallittu läpimitta on 116-134 mm (synteettisillä kuulilla 116-131 mm) ja suurin sallittu paino 1,59 kg. Guaykkipuu on Guaiacum-suvun rautapuiden sydänpuuta, joka on niin painavaa, ettei se kellu vedessä.


title: Nurmikeilailu

text: Kuula ei ole täysin pallomainen, vaan yhdellä sivulla on "bias", eräänlainen pyöristetty viiste, jonka ansiosta kuula saadaan tekemään laajakin kaarros ennen pysähtymistään. Tämä auttaa paljon esimerkiksi maalipallon edessä olevien estekuulien kiertämisessä.


title: Nurmikeilailu

text: Pelistä on useita hieman toisistaan poikkeavia versioita. Erikoisuus, jollaista ei esiintyne muissa kuulapeleissä, on versio nimeltään "backwards bowls": siinä kuulat heitetään ensin ja maalipallo vasta sitten.


title: Nurmikeilailu

text: Suomessa peliä harjoittavia klubeja on toistaiseksi vain yksi: Bowls Finland ry Espoossa.


title: MahtiAnkat

text: MahtiAnkat oli vantaalainen rullakiekon erikoisseura. Joukkue osallistui menestyksekkäästi kaikkiin kolmeen SM-liigaa edeltäneeseen lopputurnaukseen ja pelasi SM-liigassa sarjan perustamisesta joukkueen lopettamiseen kesken kauden 2008. Kahdeksalla SM-mitalilla (neljä kultaa, kolme hopeaa ja pronssi).


title: Talollinen

text: Talollinen tai tilallinen on historiallinen, sääty-yhteiskuntaan liittyvä termi, joka tarkoittaa "maatilansa omistavaa maanviljelijää" tai muuta ammattikuntaa, joka omisti maatilan. Omistaja vastasi tilalle asetetuista veroista ja muista velvoitteista.


title: Talollinen

text: Myös talonpoika-termillä tarkoitetaan sääty-yhteiskunnasta puhuttaessa samaa asiaa, maansa omistavaa viljelijää. Muussa yhteydessä talonpoika-termillä voidaan kuitenkin kuvata myös laajemmassa merkityksessä maata viljelevää väestöä yleensä, ja eri aikoina. Esimerkiksi yhteiskuntatieteellisessä tutkimuksessa ”talonpoika”-termiä ei määritetä maanomistuksen vaan yhteiskunnallisen ja kulttuurisen aseman perusteella. Professori Teodor Shaninin mukaan talonpoika on pääasiassa perheen työvoimalla lähinnä omaa kulutustaan varten viljelevä maanviljelijä, joka on yhteiskunnallisesti alistetussa asemassa.


title: Talollinen

text:
Ruotsin ja Suomen suuriruhtinaskunnan sääty-yhteiskunnassa talolliset eroteltiin muista säädyistä (aatelisto, papisto, porvaristo), sekä myös maatalousyhteiskunnan muista väestönosista (mäkitupalaisista, torppareista, käsityöläisistä ja loisista). Erottelu perustui maanomistukseen: talolliset omistivat viljelemänsä maan, ja kuuluivat siksi "talonpoikaissäätyyn", joka oli yksi nelijakoisen sääty-yhteiskunnan valtiosäädyistä. Talonpoikaissääty ei koostunut kuitenkaan ainoastaan talollisista, vaan myös muista maanomistajista – esimerkiksi teollisuuden harjoittajista, pienyrittäjistä ja maakauppiaista. Näillä ryhmillä oli erityisesti 1800-luvun loppupuolella talonpoikaissäädyssä talollisia voimakkaampi asema.
Tyypillisissä mannereurooppalaisissa sääty-yhteiskunnissa ei ollut talonpoikaissäätyä erillisenä, vaan se kuului yhdessä porvarissäädyn kanssa ”kolmanteen säätyyn”.


title: Talollinen

text: Talonpoikaissäädyllä oli oikeus valita edustajansa valtiopäiville. Kunkin tuomiokunnan edustaja valittiin talollisten ja muiden maanomistajien keskuudesta valitsijamiesmenettelyssä. Ruotsin suurvalta-aikana niin kutsuttujen voittomaiden talollisilla ei ollut kuitenkaan edustusoikeutta: muun muassa Käkisalmen lääni luettiin voittomaihin.


title: Talollinen

text: Talonpoikaissäädyn poliittinen vaikutusvalta vaihteli ajasta toiseen. Suomen autonomian aikana talonpoikaissäädyn asema ja merkitys korostuivat 1800-luvun lopun valtiopäivillä, jolloin periaatteessa mitään asiaa ei voitu päättää ilman säädyn suostumista. Toisaalta talonpoikaissääty edusti vain pientä osaa maaseudun väestöstä, ja tämä oli omiaan kärjistämään yhteiskunnallisia suhteita. Suomessa säätyvaltiopäivät lakkautettiin vuonna 1906, jolloin perustettiin yksikamarinen eduskunta.


title: Stanislav Janevski

text: Stanislav Janevski (, s. 16. toukokuuta 1985 Sofia, Bulgaria) on bulgarialainen näyttelijä. Hänet tunnetaan parhaiten elokuvasta "Harry Potter ja liekehtivä pikari" (2005), jossa hän esitti Viktor Krumia. Sittemmin hänet on nähty elokuvassa "Hostel 2" (2007).


title: Devils Kuopio

text: Devils Kuopio, vuoteen 1999 Suonenjoen Red Devils ja vuosina 2000–2001 Kuopion Red Devils, on kuopiolainen rullakiekko- ja kaukalopalloseura. Seuran edustusjoukkue on ollut mukana rullakiekon SM-liigassa sen perustamisesta lähtien, saavutuksina Suomen mestaruus kotiturnauksessa 2005, hopeaa 2008 sekä neljä pronssimitalia, joista ensimmäinen jo vuoden 1998 turnausmuotoisesta sarjasta. Lisäksi se oli Cupin hopealla 1998. Juniorijoukkueet ovat osallistuneet rullakiekon nuorten SM-turnauksiin.


title: Devils Kuopio

text: Seuran kaukalopallotoiminta käynnistyi vuonna 2006. Kaudella 2006–2007 se osallistui kaukalopallon 1. divisioonan pohjoislohkoon ja nousi saman tien Kaukalopalloliigaan.


title: Erstan kartano

text: Erstan kartano on Nastolan Villähteellä, 10 kilometrin päässä Lahdesta sijaitseva kartano. Kartano muodostettiin 1650-luvulla, ja 1683 siitä tuli säteriratsutila. Kartanon päärakennus on rakennettu 1830-luvulla ja sen nykyulkoasu on vuodelta 1892.


title: Erstan kartano

text: Kartanon omistaa nykyään Kaarisilta ry, joka pitää kartanossa kehitysvammaisille ja pitkäaikaissairaille tarkoitettua taide- ja toimintakeskusta. Erstan kartano on suojeltu rakennussuojelulailla (VN/YM vahv.pvm: 5.4.1990).


title: Erstan kartano

text: Kartanon vuodelta 1828 oleva viljamakasiini sijaitsee seututie 312:n varrella.


title: Vinterskugge

text: Vinterskugge on Isengardin ensimmäinen albumi, joka julkaistiin vuonna 1994. Levy sisältää kolme aiemmin julkaistua demoa.


title: Roller Eagles

text: Roller Eagles oli rullakiekon erikoisseura Uudestakaupungista. Joukkue oli mukana SM-liigassa sen perustamisesta lähtien, ja osallistui jo vuoden 1997 SM-lopputurnaukseen. Seuran ainoa Suomen mestaruus on vuodelta 2003. Mestaruuden lisäksi saavutuksiin kuuluu yksi hopea ja neljä kappaletta pronssimitaleja. Seura lopetti toimintansa kauden 2008 jälkeen.


title: Sinirihmakala

text: Sinirihmakala ("Trichogaster trichopterus") on rihmakaloihin kuuluva kala. Sen keltaista värimuunnosta kutsutaan joskus keltarihmakalaksi.


title: Sinirihmakala

text: Sinirihmakala on pituudeltaan 10–15 cm. Yleisväriltään se on siniharmaa, koiraalla on varsinkin kutuaikana selvä täpläkuvio evissä ja pyrstössä. Rihmakalana myös sinirihmakalalla on pitkiksi rihmoiksi venyneet vatsaevät. Kalasta on myös keltainen, tummalaikkuinen ja hopeanhohtoinen värimuunnos.


title: Sinirihmakala

text: Sinirihmakalaa tavataan Laosissa, Thaimaassa, Kambodžassa ja Vietnamissa.


title: Sinirihmakala

text: Luonteeltaan sinirihmakala on aggressiivinen ja varsinkin kutuaikana koiras kiusaa tai häiritsee muita kaloja. Useampaa kuin yhtä koirasta ei voi pitää samassa altaassa. Yhtä koirasta kohti pitäisi olla 2-3 naarasta. Tällaiselle haaremille sopiva akvaario olisi 300 litrainen tai suurempi, johtuen kalan aggressiivisesta luonteesta. Yhtä sinirihmakalaa voi pitää jo vähän yli 150-litraisessa altaassa. Sinirihmakalan altaaseen ei kannata yhdistää muita rihmakaloja, kuten rauhallista hunajarihmakalaa tai sinirihmakalan kokoista, mutta paljon rauhallisempaa helmirihmakalaa. Myös lehtikaloja ja taistelukaloja on syytä välttää pitämästä sinirihmakalojen akvaariossa. Sinihmakala ei ole kuitenkaan kiinnostunut muun tyyppisistä kaloista, kuten monneista tai tetroista, mutta eviä ja rihmoja nyppiviä kaloja, kuten tiikeribarbeja tulisi välttää. Kutuaikana koiras rakentaa vaahtopesän.


title: Sinirihmakala

text: Veden lämpötilan tulisi olla 22–28 °C ja pH:n 6–8.


title: Sinirihmakala

text: Ravinnoksi sinirihmakalalle kelpaavat kaikenlaiset kuivahiutaleruoat, kuten myös tuore ruoka tai pakasteruoat.


title: Sansui

text: Sansuin vahvistimet ja viritinvahvistimet olivat 1970-luvulla erittäin suosittuja ja arvostettuja Yhdysvalloissa ja Euroopassa kilpailijoidensa Marantzin, Pioneerin, Kenwoodin ja Yamahan laitteiden rinnalla.


title: Sansui

text: 1980-luvun lopulla taloudellisiin vaikeuksiin joutuneen Sansuin osti brittiläinen tekstiilialan yritys Polly Peck osana sen hallitsematonta laajenemista monille eri toimialoille. Kyproksenturkkilaisen keinottelijan Asil Nadirin johtama Polly Peck ajautui konkurssiin pari vuotta myöhemmin.


title: Boule lyonnaise

text: Boule lyonnaise on ranskalainen kuulapeli, kotoisin nimensä mukaisesti Lyonin alueelta. Se poikkeaa Pohjois-Euroopassa paljon tunnetummasta petankista muun muassa suurempien kuulien johdosta. Myös pelialue on pitempi ja 'ratamainen', vapaalla alueella pelaamista ei tunneta.


title: Boule lyonnaise

text: Lajista käytetään hyvin monia nimiä (Jeu National, Lyonnaise, Jeu lyonnais), niin Ranskassa kuin muissakin lajin piiriin kuuluvissa maissa. Varsin tavallista on puhua vain 'boulesta', vaikka sana tarkoittaa vain pelivälinettä, metallista kuulaa, jota käytetään monissa muissakin kuulapeleissä.


title: Boule lyonnaise

text: Kansainvälinen lajiliitto on viime aikoina siirtynyt käyttämään lajista nimeä sport-boule, minkä nimen käyttö ei vielä ole paljoakaan siirtynyt muihin lajia harrastaviin maihin.


title: Boule lyonnaise

text: Kentän pituus on aina 27,5 m, mutta leveys vaihtelee välillä 2,5 - 4 m. Kenttä on jaettu useaan vyöhykkeeseen seuraavasti:Pelimuotoja on neljä:Aloitusarvonnan voittanut joukkue heittää heittoalueelta maalipallon vastapäädyn heittoalueelle ja heittää myös ensimmäisen kuulan. Siitä eteenpäin heittovuoro on sillä joukkueella, jonka paras kuula ei ole lähinnä maalipalloa. Kierroksen päätyttyä lähemmäksi maalipalloa päässyt joukkue saa niin monta pistettä kuin sillä oli kuulia vastustajan parasta parempana.


title: Boule lyonnaise

text: Erän voittanut joukkue aloitta seuraavan erän. Peliä jatketaan, kunnes toinen joukkue on saavuttanut säädetyn pistemäärän tai ottelulle määrätty aika on ylitetty. Pistemäärä voidaan sopia tai järjestäjän puolesta määrätä välille 7 - 13 pistettä ja kestoaika välille 1 - 4 tuntia.


title: Boule lyonnaise

text: Mikäli ajan loppuessa joukkueet ovat tasapisteissä, pelataan ylimääräinen kierros. Ellei sekään ratkaise, voittaja määräytyy asetuskilpailulla.


title: Boule lyonnaise

text: Suomen Boule-liitto ry.


title: Slicks ’n’ Slide

text: Slicks ’n’ Slide on Timo ja Juha Kauppisen kehittämä ylhäältä päin kuvattu ajopeli, jonka ensimmäinen versio julkaistiin sharewarena vuonna 1993. Pelin ideana on ajaa pikkuautoilla kimurantteja ratoja joko tekoälypelaajia tai samalta tietokoneelta pelaavia ihmispelaajia vastaan. Pelin nykyinen versio on 1.40.


title: Slicks ’n’ Slide

text: Suomessa peli tunnetaan yhtenä 1990-luvun suosituimmista yhdellä ruudulla pelattavista moninpeleistä.


title: Slicks ’n’ Slide

text: Pelissä ajettavat radat näkyvät ruudulla kokonaan, joten moninpeli samalta ruudulta toimii hyvin. "Slicks ’n’ Slidessa" on laaja ajoneuvovalikoima (muun muassa ufo, moottoripyörä ja panssarivaunu), ja ajoneuvovalinta riippuukin usein radan tyypistä. Uusimmissa versioissa on mukana myös aseet ja autojen vaurioituminen.


title: Slicks ’n’ Slide

text: "Slicks ’n’ Slidea" pystyy pelaamaan maksimissaan neljä henkilöä samalta näppäimistöltä. Peliin pystyy tekemään omia ratoja kenttäeditorilla.


title: Slicks ’n’ Slide

text: "Slicks ’n’ Slide" on edelleen myynnissä internetin kautta. Peli vaatii DOSBoxia toimiakseen, jos sitä haluaa pelata 64-bittisellä Windowsilla.


title: Slicks ’n’ Slide

text: "Slicks ’n’ Slide" tunnetaan Suomessa suosittuna yhden ruudun moninpelinä, jollaisia julkaistiin erityisesti 1990-luvulla. Toimittaja Juho Kuorikosken mukaan pelin pelattavuus ei ole kärsinyt vuosien saatossa: se on ”pirullisen yksinkertainen” mutta edelleen koukuttava. Peli on hänen mielestään parhaimmillaan isommalla porukalla pelattuna. Nostalgisissa "Slicks ’n’ Slide -"pelimuistoissa korostuu erityisesti samalta näppäimistöltä pelaaminen, jolloin pelikokemus oli intensiivisin.


title: Slicks ’n’ Slide

text: Ylhäältä päin kuvattujen ajopelien genre oli suosittu 1990-luvulla. "Slicks ’n’ Sliden" lähisukulainen on Remedy Entertainmentin "Death Rally" (1996). Pelistä on julkaistu useita klooneja, esimerkiksi "Turbo Sliders" ja "GeneRally", jotka ovat hyvin samankaltaisia kuin "Slicks ’n’ Slide". Uusimpia peliä kunnioittavia julkaisuja on iOS:lle vuonna 2014 julkaistu "Drift’n’Drive". "Slicks ’n’ Sliden" pitkään elinkaareen on vaikuttanut myös rataeditori, jolla fanikunta on tehnyt peliin lisäsisältöä.


title: Nicklas Bendtner

text: Nicklas Bendtner (s. 16. tammikuuta 1988 Kööpenhamina) on tanskalainen jalkapalloilija. Pelipaikaltaan hän on hyökkääjä.


title: Nicklas Bendtner

text: KB:n kasvatti siirtyi Arsenalin organisaatioon jo vuonna 2004. Ensimmäiset vuodet kuluivat seuran juniorijoukkueissa, eikä paikkaa ykköskokoonpanossa ollut tarjolla, joten tanskalaisnuorukainen lainattiin kaudeksi 2006–2007 Englannin Mestaruussarjassa pelanneeseen Birminghamiin. Siellä hän nousi joukkueen runkopelaajaksi tehden 11 maalia sarjaotteluissa. Arsenalissa Bendtner teki debyyttinsä Sunderlandia vastaan Carling-cupin kolmannen kierroksen 3–0-voitetussa ottelussa 25.10.2005. Bendtner on tehnyt Arsenal-urallaan kaksi hattutemppua. Ensimmäinen tuli Mestareiden liigassa FC Portoa vastaan 9.3.2010, sekä toinen Leyton Orientia vastaan FA Cupissa 2.3.2011.


title: Nicklas Bendtner

text: 2. kesäkuuta 2011 Bendtner ilmoitti etsivänsä itselleen uutta seuraa, koska haluaa pois Arsenalista vähäisen peliajan takia. Hänet lainattiinkin Sunderlandiin elokuun 31. päivä koko kauden mittaisella lainasopimuksella. Elokuussa 2012 Bendtner siirtyi lainalle Juventukseen.


title: Nicklas Bendtner

text: Tanskan maajoukkueessa Bendtner on pelannut 81 ottelua ja tehnyt niissä 30 maalia. A-maajoukkuedebyyttinsä hän teki 16. elokuuta 2006 Puolaa vastaan pelatussa ystävyysottelussa, jossa hän teki myös maalin. Bendtner oli tuolloin vain 18-vuotias, joten hänestä tuli kaikkien aikojen viidenneksi nuorin pelaaja Tanskan maajoukkueessa.


title: Nicklas Bendtner

text: Bendtner on aiheuttanut skandaaleja vuosien varrella. Hänet on tuomittu vuonna 2013 tapahtuneesta rattijuopumuksesta ja vuonna 2018 hän pahoinpiteli Kööpenhaminassa taksinkuljettajan sairaalakuntoon, josta teosta hänet tuomittiin marraskuussa 2018 50 päivän vankeusrangaistukseen ja 1000 euron sakkoihin. Hän kärsii tuomion valvontarangaistuksena kotonaan Kööpenhaminassa käyttäen jalkapantaa.


title: Vuorelan Veikot

text: Vuorelan Veikot ry on vuonna 2004 rekisteröity siilinjärveläinen rullakiekko-, salibandy- ja katukiekkoseura. Päälajeina seuralla ovat rullakiekko, salibandy, frisbeegolf sekä streethockey eli tossulätkä. Nimensä seura on saanut yhdistävästä ihailusta Mika ”Veikko” Niemisen taitoja kohtaan sekä seuran perustajajäsenten lapsuuden asuinpaikkakunnasta Etelä-Siilinjärveläisestä Vuorelan kylästä.


title: Vuorelan Veikot

text: Joukkue debytoi rullakiekon SM-liigassa kaudella 2007 pelaten kotiottelunsa Kuopiossa. Ensimmäisellä kahdella kaudella joukkue sijoittui SM-liigassa viidenneksi. Kaudella 2009 Vuorelan VEikot pääsivät juhlimaan historiansa ensimmäistä Suomen mestaruutta. Joukkueen yleisöennätys onkin vuoden 2009 ratkaisevasta finaalista 651 katsojaa. Kaudella 2010 Veikot saavuttivat SM-pronssia ja kaudella 2011 SM-hopeaa. 2012 Vuorelan Veikot palasivat jälleen mestaruuskantaan. Kaudella 2013 Veikot jäi SM-sarjassa pronssille, mutta voitti MLRH-Europe-karsintaturnauksen ja lunasti paikkansa seurajoukkueiden MM-turnaukseen Mannheimiin keväälle 2014, jossa juhlittiin kauden 2014 alkajaisiksi historiallista maailmanmestaruutta. Kesällä 2015 ja 2016 Veikot voittivat kolmannen ja neljännen Suomen mestaruutensa.


title: Vuorelan Veikot

text: Veikot aloittivat sarjamuotoisen kilpailutoiminnan osallistumalla Savo-Karjala -alueen V-divisioonaan vuonna 2005. Tuloksena 16 voittoa 16 ottelusta ja nousu IV-divisioonaan. Sama tahti jatkui ja keväällä 2007 Veikot juhlivat nousua III-divisioonaan, jossa vierähtikin kaksi seuraavaa vuotta. Kaudella 2008-2009 Vuorelan Veikot voitti Savo-Karjalan III divisioonan lohkon ja nousi II divisioonaan kaudeksi 2009-2010. Joukkue putosi II divisioonasta kahden kauden jälkeen keväällä 2011 ja pelaa nykyään taas III divisioonassa.


title: Vuorelan Veikot

text: Streehockeyta on pelattu Suomen mestaruustasolla turnausmuotoisena vuodesta 2004 lähtien. Vuorelan Veikot ovat olleet mukana ainoana joukkueena alusta lähtien. 10. kerta sanoi toden, kun Veikot juhlivat viimein mestaruutta vuonna 2013. Saavutuksina Veikoilla on mestaruuden lisäksi yksi SM-hopea ja viisi SM-pronssia.


title: Alikapteeni

text: Alikapteeni oli vuodesta 1798 käytössä ollut Venäjän keisarillisessa armeijassa luutnantin ja kapteenin arvojen väliin sijoittunut sotilasarvo, jota Saksassa on vastannut lähinnä yliluutnantti, ja myöhemmin puna-armeijassa vanhemman luutnantin arvo. Arvo oli rankijärjestelmässä sijalla kymmenen, vuodesta 1884 sijalla yhdeksän.


title: Alikapteeni

text: Nimitystä alikapteeni on käytetty Suomen suuriruhtinaskunnan armeijassa arvon alkuperäisenä käännöksenä sekä Venäjän keisarikunnan armeijassa palvelleiden sotilasarvon suomenkielisenä käännöksenä. Suomen arvojärjestyksissä vuosilta 1860–1897 arvo oli nimellä "taapikapteeni" tai "taapiratsumestari".


title: Alikapteeni

text: Venäjän kielessä alikapteenin arvo oli suoraan käännettynä "esikuntakapteeni" eli štabs-kapitan (штабс-капитан), joka saksan kielen sanasta Stab, joka tarkoittaa esikuntaa, ja eräänlaista esikuntapäällikköä, joka huolehtii esimiehensä poissa ollessa tavanomaisista asioista.


title: Ray Charles (s. 1918)

text: Charles Raymond ”Chuck” Offenberg eli Ray Charles (13. syyskuuta 1918 Chicago, Illinois – 6. huhtikuuta 2015 Beverly Hills, Kalifornia) oli yhdysvaltalainen laulaja-lauluntekijä ja kuoronjohtaja. Hän perusti The Ray Charles Singers -kuorokokoonpanon, joka levytti 1950- ja 1960-luvuilla tuotetun 30 albumin sarjan Essex Recordsille, MGM Recordsille, Decca Recordsille ja Command Recordsille.


title: Ray Charles (s. 1918)

text: Laulajana Charles muistetaan ehkä parhaiten "Three’s Company" -televisiosarjan teemasta ”Come and Knock on Our Door”. Hänen tunnettuihin sävellyksiinsä lukeutuu ”Letters, We Get Letters”, jonka hän sävelsi alun perin Perry Comon show’ta varten ja jota myöhemmin käytettiin myös "Late Show with David Lettermanissa".


title: Ray Charles (s. 1918)

text: Charles oli saavuttanut menestystä musikaalisella urallaan jo ennen astumistaan Yhdysvaltain laivaston palvelukseen vuonna 1944. Hän voitti kaksi Emmy-palkintoa, ja hänen isänmaallinen laulunsa ”Fifty Nifty United States” on vakiinnuttanut paikkansa useiden koulukuorojen ohjelmistossa. Hänen tyyliään on luonnehdittu muun muassa easy listeningiksi.


title: Ray Charles (s. 1918)

text: Charlesilla oli vaimonsa Bernicen (1916–2002) kanssa pojat Michael (s. 1941) ja Jonathan (s. 1946) sekä tytär Wendy (1950–2004).


title: Pahalampi

text: Pahalampi on tamperelainen rulla- ja jääkiekkoseura, joka on pelannut rullakiekossa SM-liigassa vuodesta 2006. Seura on voittanut Suomen-mestaruuden vuosina 2008, 2010, 2013, 2014 ja 2017 SM-hopeaa vuonna 2007 ja SM-pronssia vuonna 2009. Seuran kotihalli on Hakametsä 2.


title: Pahalampi

text: Seura on nimetty Tampereen Viinikassa sijaitsevan samannimisen lammen mukaan. Lammen nimi ei viittaa pahuuteen vaan lammen kokoon, ”pahaisuuteen”.


title: Maxim m/1910

text: Maxim m/1910 (, "Pulemjot Maksima obraztsa 1910 goda") oli Venäjän keisarillisen armeijan parannettu versio Maxim m/1905 -konekivääristä. Sen kehitys alkoi Venäjän–Japanin sodan tappion jälkeen Venäjällä.


title: Maxim m/1910

text: Hiram Maxim kävi esittelemässä keksintöään Venäjällä vuonna 1887, mutta laihoin tuloksin, kun keisarilliselle laivastolle tilattiin ainoastaan 12 konekivääriä. Vasta vuosia myöhemmin (lähteestä riippuen 1895, 1899 tai 1901) Venäjän keisarillinen armeija tilasi ensimmäiset konekiväärit brittiläiseltä Maxim-Nordenfelt- ja saksalaiselta DWM-asetehtaalta (Deutsche Waffen- und Munitionsfabrik). Aseita käytettiin Venäjän–Japanin sodassa vuosina 1904–1905. Tulan asetehdas aloitti tämän jälkeen Maximien valmistuksen Venäjällä vuonna 1905.


title: Maxim m/1910

text: Maxim m/1905 oli yleensä asennettu suuripyöräiselle, useimmiten suurella teräskilvellä varustetulle jalustalle. Osa aseen osista oli pronssisia, suurimpana ja painavimpana piipun jäähdytysvaippa. Suuripyöräinen jalusta osoittautui käytössä hankalaksi, ja itse konekivääri tarpeettoman painavaksi, mikä johti Maxim m/1910 -malliin. Maxim m/1910:ssä miltei kaikki m/1905:n pronssiosat vaihdettiin teräksisiin ja aseen massa keveni yli neljä kilogrammaa. Valmistuksessa siirtyminen vanhasta mallista uuteen tapahtui kuitenkin vähitellen – m/1910:n ratkaisevina tuntomerkkeinä pidetään uusittua lukkomekanismia ja piippuun lisättyä suujarrua. Maxim m/1910 on yleensä varustettu venäläisen eversti Aleksandr A. Sokolovin suunnittelemalla, Vickers-Maximin prototyyppiin perustuvalla pienipyöräisellä jalustalla. Vuonna 1915 käyttöön otettiin myös Sokolov-jalustaa muistuttava, kevyempi Koleshnikov-jalusta, mutta sitä valmistettiin vain pieni erä. Vuodesta 1931 käyttöön otettiin M/31 (Vladimirov) -yleisjalusta, jota voitiin käyttää myös ilmatorjuntajalustana, mutta sitäkin valmistettiin suhteellisen vähän.


title: Maxim m/1910

text: Venäjän sisällissodan aikana vuosina 1917–1922 Maxim m/1910 -konekivääreitä asennettiin usein hevoskärryihin. Yhdistelmä tuli tunnetuksi nimellä "tatšanka".


title: Maxim m/1910

text: Suomen sisällissodan seurauksena Suomen perustettavalle armeijalle oli jäänyt yhteensä noin 600 m/1905:tä ja m/1910:tä venäläisiltä joukoilta ja kansanvaltuuskunnalta. Suomen armeijan niille antama nimike oli m/09, myös Sokolov-jalustalle annettiin sama nimike, joten m/1905 tai m/1910 Sokolov-jalustalla oli nimikkeeltään konekivääri M/09-09.


title: Maxim m/1910

text: 1920-luvulla m/1910:tä hankittiin vielä satoja lisää. Suurimmat erä olivat Puolasta vuonna 1924 ostetut 405 ja Italiasta vuonna 1926 ostetut 100 konekivääriä. Lisäksi talvisodan aikaan tuhat Maximia saatiin sotasaaliina puna-armeijalta.


title: Anne Briand

text: Anne Briand (s. 2. kesäkuuta 1968, Mulhouse, Ranska) on entinen ranskalainen ampumahiihtäjä ja olympiavoittaja.


title: Anne Briand

text: Naisten ampumahiihto oli ensimmäistä kertaa olympialaisten ohjelmassa Albertvillen 1992 kisoissa. Anne Briand voitti siellä kultaa 3 x 7,5 kilometrin viestissä. Hän hiihti Ranskan joukkueen ankkurina ja lähti omalle osuudelleen kolmantena 29,9 sekuntia IVY:n ja 22,8 sekuntia Saksan jälkeen. Briand ja Saksan Petra Schaaf olivat yhtä aikaa viimeisellä ampumapaikalla ja molemmat ampuivat kaksi ohilaukausta. Briand sai pidettyä saksalaisen takanaan ja oli maalissa 22,8 sekuntia ennen kilpailijaansa.


title: Anne Briand

text: Vuoden 1993 MM-kisoissa Briand voitti kultamitalin joukkuekilpailussa. Lillehammerin 1994 olympialaisissa Briand sai henkilökohtaisen hopeamitalin 15 kilometrillä ja pronssia viestissä, jossa hän jälleen hiihti ankkurina.


title: Anne Briand

text: Vuoden 1995 MM-kisoissa ranskalaiset voittivat ensimmäiset henkilökohtaiset ampumahiihdon maailmanmestaruutensa. Briand oli yksi maansa kolmesta mestarista voitettuaan 7,5 kilometrin kilpailun.


title: Anne Briand

text: Maailmancupin kokonaiskilpailun Briand voitti kaudella 1994/95.


title: Roller-PePe

text: Pepe Roller on somerolainen rullakiekon erikoisseura. Vuonna 2006 joukkue pääsi karsintojen kautta SM-liigaan. Samalla siitä tuli Someron ensimmäinen miesten palloilulajien SM-sarjajoukkue.


title: Prambanan

text: Prambanan on Indonesian suurin hindulainen temppelialue. Alue käsittää 224 temppeliä, joista suurin on Shivalle pyhitetty 47 metriä korkea rakennus . Temppelialue on kuulunut UNESCOn maailmanperintöluetteloon vuodesta 1991.


title: Prambanan

text: Temppelin rakentajasta ei ole varmuutta, mutta se on valmistunut 800-luvun puolivälin paikkeilla. Rakentajiksi epäillään kahta Mataramin kuningasta Rakai Pikatania tai Balitung Maha Sambua. Temppelit hylättiin kuitenkin melkein heti valmistumisen jälkeen tuntemattomasta syystä.


title: Prambanan

text: Temppelialueen kolme merkittävintä rakennusta on pyhitetty hindujumalille. Suurin temppeli on Shivalle ja kaksi muuta Vishnulle sekä Brahmanille. Nämä temppelit on koristeltu reliefeillä, jotka esittävät otteita Ramayanasta. Temppelialue on jaettu samankeskeisiin pihoihin. Päätemppeleiden ympärillä on vielä kolme pienempää rakennusta, jotka on pyhitetty jumalten eläinmuodoille. Loput temppeleistä sijaitsivat sisäänkäyntien ja muissa aitauksissa.


title: Prambanan

text:
Prambanin temppelit löydettiin vuonna 1733. Ne olivat silloin raunioituneessa kunnossa keskellä kasvillisuutta. Ensimmäiset kunnostustyöt aloitettiin Prambanissa vuonna 1885 ruohon ja puskien poistamisella. Shivan temppelin uudelleenrakentaminen aloitettiin vuonna 1937. Koko alueen kunnostaminen on jatkunut koko 1900-luvun.
Jaavan vuoden 2006 maanjäristys vaurioitti pahoin temppelikompleksia ja tuotti vuosien korjaustyöt.


title: Kirkkonummen Thunder

text: Kirkkonummen Thunder pelasi rullakiekon SM-liigaa vuosina 2005–2006. Vuosi 2006 huipentui Suomen mestaruuteen.


title: Armand Traoré

text:
Armand Traoré (s. 8. lokakuuta 1989 Île-de-France, Pariisi, Ranska) on senegalilainen jalkapalloilija, pelipaikaltaan vasen laitapuolustaja. Traoré edustaa valioliigaseura
Queens Park Rangersia, jonne hän siirtyi Arsenalista 30.8.2011 kolmen vuoden sopimuksella. Hän on Arsenalin juniorikoulun kasvatti.


title: Armand Traoré

text: Traorén ensimmäinen peli nykyisessä seurassaan oli 0-0 tulokseen päättynyt valioliigaottelu Newcastle Unitedia vastaan 12.9.2011.


title: Armand Traoré

text: Ranskan alle 19-vuotiaiden maajoukkueessa Traoré on pelannut neljä ja alle 21-vuotiaiden maajoukkueessa viisi ottelua.


title: Armand Traoré

text: Traoré on pelannut neljä ottelun Senegalin jalkapallomaajoukkueessa ennen vuoden 2012 Afrikan mestaruusturnausta, jossa hän on mukana.


title: Santapaperia

text: Santapaperia (POWLP 5/POWCA 5/POWCD 5) on Turo's Hevi Gee -huumoriorkesterin ensimmäinen levy. Se ilmestyi vuonna 1989. Yhtye sai albumista kultalevyn toukokuussa 1990.


title: Syrjäntaka (Tuulos)

text: Syrjäntaka on entisen Tuuloksen kunnan alueella Hämeenlinnan kaupungissa sijaitseva taajama. Taajama tunnetaan myös nimellä Tuulos. Taajama sijaitsee noin 25 kilometriä Hämeenlinnan keskustasta Padasjoen suuntaan. Vuoden 2008 loppuun asti taajama oli Tuuloksen kunnan kuntakeskus.


title: Syrjäntaka (Tuulos)

text: Syrjäntaan kaakkoispuolella risteävät valtatiet 10 ja 12. Valtateiden risteyksestä erkanee kantatie 53 Padasjoen suuntaan.


title: Syrjäntaka (Tuulos)

text: Syrjäntakana käytiin vuonna 1918 Syrjäntaan taistelu osana Suomen sisällissotaa.


title: Rankimmat joululaulut

text: Rankimmat joululaulut on huumorirock-yhtye Turo’s Hevi Geen vuonna 1989 ilmestynyt jouluinen mini-LP. Sitä ei ole julkaistu CD-levynä, mutta kappaleet on julkaistu Poptorin julkaisemalla joululaulukokoelmalla "Riemukasta joulua".


title: Rankimmat joululaulut

text: A-puoli


title: Rankimmat joululaulut

text: B-puoli


title: Sydänmaa (Tuulos)

text: Sydänmaa on Hämeenlinnan kaupungissa sijaitseva kylä. Se sijaitsee keskeisellä paikalla valtatien 12 pohjoispuolella molemmin puolin valtatie 10:tä.


title: Corinne Niogret

text: Corinne Niogret (s. 20. marraskuuta 1972, Nantua) on entinen ranskalainen ampumahiihtäjä ja olympiavoittaja.


title: Corinne Niogret

text: Naisten ampumahiihto oli ensimmäistä kertaa olympialaisten ohjelmassa Albertvillen 1992 kisoissa. Corinne Niogret voitti siellä kultaa 3 x 7,5 kilometrin viestissä. Hän hiihti Ranskan joukkueen ensimmäisenä viestinviejänä ja tuli avausosuudelta ensimmäisenä vaihtoon. Ranska voitti kultaa 22,8 sekunnin erolla Saksaan. Niogret sai paikallisilta maanviljelijöiltä palkinnoksi lehmän oltuaan kisoissa maansa nuorin mitalisti. Niogret myi lehmän 1 100 dollarin hinnalla.


title: Corinne Niogret

text: Vuonna 1993 Niogret voitti maailmanmestaruuden joukkuekilpailussa. Henkilökohtaisen maailmanmestaruuden hän voitti 15 kilometrin kilpailussa 1995, jolloin ranskalaiset voittivat kolme neljästä henkilökohtaisesta kilpailusta. Vuonna 2000 hän voitti toisen maailmanmestaruutensa 15 kilometrillä.


title: Liukuvalu

text: Liukuvalu tarkoittaa:


title: Singlet 1974–76

text: Singlet 1974–76 on Juice Leskisen ensimmäinen kokoelma-albumi. Se julkaistiin vuonna 1976. Kokoelma sisältää kaikki Leskisen singlet vuosilta 1974–1976, A-puolella singlejen A-puolet ja B-puolella singlejen B-puolet. CD-versio kokoelmasta ilmestyi vuonna 1989. Alkuperäinen LP sisälsi J. K. Juntusen piirtämän sarjakuva-aiheisen sisuspussin.


title: Singlet 1974–76

text: A-puoli


title: Singlet 1974–76

text: B-puoli


title: Apate

text: Apate (, "petos, huijaus") oli kreikkalaisessa mytologiassa petoksen, vilpin ja kavaluuden jumalatar, jonka vastine roomalaisessa mytologiassa oli Fraus. Hän oli Nyksin tytär ja Cicero mainitsee hänen isäkseen Ereboksen.


title: Apate

text: Apaten vastakohta oli Aletheia, totuuden jumalatar.


title: At Last the 1948 Show

text: At Last the 1948 Show oli brittiläinen sketsisarja, joka esitettiin vuosina 1967–1968. Sitä pidetään tärkeänä esivaiheena "Monty Pythonin lentävän sirkuksen" synnylle.


title: At Last the 1948 Show

text: "At Last the 1948 Show’ssa" näyttelivät muun muassa John Cleese, Graham Chapman, Tim Brooke-Taylor ja Marty Feldman. Sen tuotti ITV-kanavaverkolle David Frost yhteistyössä Rediffusion-yhtiön kanssa. "At Last the 1948 Show’n" sketsien välissä esiintyi usein ”ihana Aimi Macdonald”, joka esitti tavallisesti jonkin omaa etua tavoittelevan itsekeskeisen mainoksen. Nimensä sarja sai ilmeisesti John Cleesen kommentista, joka koski sarjan esitysluvan saamiseen mennyttä aikaa.


title: At Last the 1948 Show

text: Yksi "At Last the 1948 Show’n" tunnetuimmista sketseistä on ”Four Yorkshiremen”, jossa neljä yorkshireläistä muistelee varhaisvuosiaan ja yrittää keskustelun edetessä aina ylittää toistensa kertomukset, niin että kuvaukset vähäosaisesta lapsuudesta muuttuvat yhä rajummiksi ja absurdeimmiksi. Monty Python -komediaryhmä on esittänyt sketsin usein lavanäytöksissään.